text:
MBULAVURISANO | CÉLINE GRANOLLERAS
Mutivi Wa Tinso A Hlamusela Hi Ta Ripfumelo Rakwe
Dok. Céline Granolleras, i dokodela wa le Furwa la tshungulaka vuvabyi bya tinso. Endzhaku ka malembe yo tlula 20 a ri dokodela, u gimete hileswaku ku ni Muvumbi loyi a hi khathalelaka. Mutsari wa Xalamuka! u n’wi vutise hi ntirho wakwe ni hi ripfumelo rakwe.
Hi byele hi ta vutsongwana bya wena.
Ndyangu wa ka hina wu suke eSpain wu rhurhela eFurwa loko ndzi ri ni malembe ya kaye. Vatswari va mina a va ri Makhatoliki, kambe ndzi tshike ku pfumela eka Xikwembu loko ndzi ri ni malembe ya 16. Eka mina, vukhongeri a byi nga ri bya nkoka evuton’wini. Loko munhu a ndzi vutisa leswaku vutomi byi sungurise ku yini loko ku nga ri na Xikwembu, a ndzi ku, “Ku ta fikela sweswi, vativi va sayense a va swi koti ku swi hlamusela, kambe va ta swi kota siku rin’wana.”
I yini lexi ku endleke u dyondzela ku tshungula vuvabyi bya tinso?
Ndzi dyondze exikolweni xa swa vutshunguri le Montpellier, eFurwa. Profesa un’wana kwalaho u vulavule na mina hi ku dyondzela ku tshungula tinso. Ntirho wa kona a wu katsa ku endla ndzavisiso malunghana ni ku khathalela vanhu lava nga ni vuvabyi byolebyo. Sweswo a ku ri leswi a ndzi swi lava. Hi 1990, ndzi sungule ku hlanganyela eku endleni ka ndzavisiso malunghana ni ku tirhisiwa ka erythropoietin (EPO) leyi hlanganisiweke ni swiaki swa xitekela leswintshwa leswaku ku lawuriwa ku endliwa ka tisele to tshwuka ta ngati emarhambyini ya hina. Hi nkarhi wolowo, mhaka yoleyo a yi tekiwa yi ri yintshwa eka ta ndzavisiso.
I yini lexi ku endleke u sungula ku anakanya hi Xikwembu?
Hi 1979, nuna wa mina Floréal, u sungule ku dyondza Bibele ni Timbhoni ta Yehovha. Kambe mina a ndzi nga swi tsakeli. Vukhongeri byi ndzi karharise ndza ha ri n’wana. Nilokoswiritano, nuna wa mina ni vana va hina va ve Timbhoni naswona swi nga si ya kule vanghana va hina vo tala a va ri Timbhoni. Un’wana wa vona, ku nga Patricia, u ringanyete leswaku ndzi ringeta ku khongela. U te: “Loko ku nga ri na munhu etilweni, a wu nge lahlekeriwi hi nchumu. Kambe loko a ri kona, u ta vona leswi nga ta endleka.” Endzhaku ka malembe yo tala, ndzi sungule ku tivutisa hi xikongomelo xa vutomi, kutani hiloko ndzi tsundzuka marito ya Patricia. Ndzi sungule ku khongela ndzi kombela ku twisisa.
I yini lexi endleke u tivutisa hi xikongomelo xa vutomi?
Ku hlaseriwa ka miako ya World Trade Center le New York hi matherorisi swi ndzi endle ndzi tivutisa leswaku ha yini ku ri ni vuhomboloki byo tarisa xileswi evanhwini. Ndzi te: ‘Vanhu lava hisekelaka vukhongeri ku tlula mpimo va veka vumundzuku bya hina ekhombyeni. Kambe ndzi hanya ni Timbhoni ta Yehovha leti rhuleke. A ti hisekeli etlhelo. Ti landzela Bibele. Kumbexana ndzi fanele ndzi kambisisa leswi yi swi vulaka.’ Hikwalaho ndzi sungule ku tihlayela Bibele.
Leswi u nga dokodela, xana a swi ku tikela ku pfumela eka Muvumbi?
Doo! A ndzi yi xixima swinene ndlela leyi miri wa hina wu endliweke hi ndlela yo rharhangana ha yona. Hi xikombiso, ndlela leyi tinso ta hina ti wu lawulaka ha yona mpimo wa tisele to tshwuka engatini ya hina ya hlamarisa swinene.
Ha yini u vula tano?
Swi ndzi fikele emianakanyweni leswaku i Xikwembu ntsena lexi nga endlaka fambiselo ro tano leri rharhanganeke
Hilaha u swi tivaka hakona, tisele to tshwuka ta ngati ti fambisa okisijini. Loko wo huma ngati yo tala kumbe loko wo ya endhawini leyi tlakukeke swinene, miri wa wena wu ta heleriwa hi okisijini. Tinso ta hina ti ni switwi swa okisijini. Loko swi vona leswaku okisijini ya kayivela engatini, swi sungula ku humesa EPO, naswona mpimo wa EPO engatini wu nga ha tlakuka wu phindhiwa ka gidi. EPO yi endla leswaku mongo wa marhambu wu humesa tisele to tshwuka leti engetelekeke, ivi tona ti fambisa okisijini yo tala. Swa hlamarisa! Lexi hlamarisaka, ndzi dyondze hi endlelo leri ku ringana malembe ya khume swi nga si ndzi fikela emianakanyweni leswaku i Xikwembu ntsena lexi nga endlaka fambiselo ro tano leri rharhanganeke.
I yini lexi ku tsakiseke hi Bibele?
Ndzi hlaye tibuku to tala ta matimu ni swirungulwana leswi dumeke, kambe ndzi hatle ndzi swi xiya leswaku Bibele a yi hambanile na swona. Ndzayo ya yona yi tirha swinene lerova a swi tikomba leswaku yi fanele yi huma eka munhu la tlakukeke ku tlula vanhu. Vumunhu bya Yesu byi ndzi tsakisile. Ndzi swi vonile leswaku a a ri munhu wa xiviri. A a ri ni mintlhaveko naswona a a ri ni vanghana. Tanihi leswi a ndzi nga swi lavi ku tirhisa minkandziyiso ya Timbhoni ta Yehovha, a ndzi endla ndzavisiso eka minsonga-vutivi ni le ka tibuku tin’wana loko ndzi va ni swivutiso.
A wu endla ndzavisiso malunghana na yini?
Ndzi endle ndzavisiso eka tibuku ta matimu . . . Eku heteleleni, ndzi gimete hileswaku vuprofeta lebyi bya le Bibeleni byi hetiseke hi nkarhi wa byona
Eka swin’wana swa swilo leswi ndzi endleke ndzavisiso ha swona, ndzi tsakisiwe hi ndlela leyi Bibele yi profeteke lembe leri Yesu a a ta khuvuriwa ha rona. Yi swi kombisa hi ku kongoma leswaku a ku ta hundza nkarhi wo tanihi kwihi exikarhi ka lembe ra vu-20 ra ku fuma ka Atazekiseki mufumi wa le Peresiya ni lembe leri Yesu a a ta tikombisa ha rona tanihi Mesiya. * Ndzi swi toloverile ku endla ndzavisiso—i xiphemu xa ntirho wa mina. Hikwalaho ndzi endle ndzavisiso eka tibuku ta matimu ku tiyisekisa nkarhi lowu Atazekiseki a fumeke ha wona ni nkarhi lowu Yesu a endleke vutirheli bya yena ha wona. Eku heteleleni, ndzi gimete hileswaku vuprofeta lebyi bya le Bibeleni byi hetiseke hi nkarhi wa byona nileswaku byi fanele byi huhuteriwe hi Xikwembu.
^ ndzim. 19 Hlaya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha, matluka 197-199.


c: text/html

text:
Dyondzo 46: Makhumbi Ya Yeriko
I yini lexi endleke leswaku makhumbi ya Yeriko ma wa? Swi vonaka onge ma biwe hi bomo leyikulu. Kambe eminkarhini yoleyo a ku nga ri na tibomo; hambi ku ri swibamu a va nga ri na swona. A ku ri singita rin’wana ra Yehovha! A hi kumeni leswaku swi endlekise ku yini.
Twana leswi Yehovha a swi byeleke Yoxuwa: ‘Wena ni vavanuna va wena va nyimpi mi fanele ku macha mi rhendzela muti. Mi fanele ku macha mi wu rhendzela kan’we hi siku ku ringana masiku ya tsevu. Mi fanele mi swi endla mi rhwele areka ya ntwanano. Vaprista va nkombo va fanele ku famba emahlweni ka yona va ri karhi va yimba tinanga.
‘Hi siku ra vunkombo mi fanele mi macha mi rhendzela muti ka nkombo. Kutani yimbani tinanga ivi un’wana ni un’wana a ba hungwe ra nyimpi leyikulu. Naswona makhumbi ma ta mbundzumuka!’
Yoxuwa ni vanhu vakwe va endle leswi Yehovha a swi vuleke. Loko va ha macha, un’wana ni un’wana a a miyerile. A va lo whii! Leswi a swi twala a ku ri mpfumawulo wa tinanga ni wa ku macha ntsena. Valala va vanhu va Xikwembu eYeriko a va chuhile. Xana wa yi vona ntambhu liya yo tshwuka leyi lengaka efasitereni? I fasitere ra mani leriya? Ina, Rahava u endle leswi tinhlori timbirhi ti n’wi byeleke swona. Vandyangu wakwe hinkwavo va na yena, va langute leswi humelelaka.
Eku heteleleni, hi siku ra vunkombo, endzhaku ko macha va rhendzela muti ka nkombo, ku biwe tinanga, vavanuna va nyimpi va huwelerile kutani makhumbi ma mbundzumuka. Hiloko Yoxuwa a ku: ‘Dlayani un’wana ni un’wana emutini mi tlhela mi wu hisa. Hisani hinkwaswo. Mi fanele mi hlayisa ntsena silivhere, nsuku, koporo ni nsimbi kutani mi swi hoxa evuhlayiselweni bya xuma lebyi nga etendeni ra Yehovha.’
Yoxuwa u byele tinhlori letiya timbirhi a ku: ‘Yanani endlwini ya Rahava kutani mi vuya na yena swin’we ni vandyangu wakwe.’ Rahava ni ndyangu wakwe va ponile, hilaha tinhlori ti n’wi tshembiseke hakona.
Yoxuwa 6:1-25.
Swivutiso
- Xana Yehovha u byele vavanuna va nyimpi ni vaprista leswaku va endla yini ku ringana masiku ya tsevu?
- Xana vavanuna a va fanele va endla yini hi siku ra vunkombo?
- Hilaha u swi vonaka hakona exifanisweni, xana ku humelela yini hi makhumbi ya Yeriko?
- Ha yini ku ri ni ntambhu yo tshwuka leyi lengalengaka efasitereni?
- Xana Yoxuwa u byele vavanuna va nyimpi leswaku va va endla yini vanhu swin’we ni muti, kambe ku vuriwa yini hi silivhere, nsuku, koporo ni nsimbi?
- Xana vakamberi vambirhi va byeriwe ku endla yini?
Swivutiso swo engetela
- Hlaya Yoxuwa 6:1-25.
Xana ku macha ka Vaisrayele va rhendzela Yeriko hi siku ra vunkombo ku fana njhani ni ntirho wo chumayela wa Timbhoni ta Yehovha emasikwini lawa ya makumu?
Xana vuprofeta lebyi rhekhodiweke eka Yoxuwa 6:26 byi hetiseke njhani emalembeni ya kwalomu ka 500 lama landzeleke, naswona leswi swi hi dyondzisa yini hi rito ra Yehovha?

robotstxt: allowed

filter: keep


text:
U komberiwa ku lemuka: Vuhundzuluxeri lebyi bya Xitsonga byi tekiwa ku suka eka nkandziyiso wa ximfumo wa Ndzawulo ya Vululami. Ha swi tiva leswaku byi katsa swihoxo swo tala swa vuhundzuluxeri, naswona hi le ku endleni ka vuhundzuluxeri lebyintshwa byo antswa.
Please note: This Xitsonga translation is taken directly from the official Department of Justice edition. We are aware that it includes many translation errors, and we are working towards a new, better translation.
Kavanyisa ka 10: Vulawuri bya Vaaki (195-197)
195. Mikoka ya masungulo na milawu ya mafumelo ya vulawuri bya vaaki
- Vulawuri bya vaaki byi fanele ku lawuriwa hi swiyelo swa nkoka swa xidemokiratiki na milawu leyi nga ndzeni ka Vumbiwa, ku katsa na milawu leyi landzelaka -
- Xiyimo xa le henhla xa matikhomelo entirhweni xi fanele ku yisiwa emahlweni no tlhela xi hlayisiwa.
- Ku tirhisiwa ka swihlovo hi ndlela ya vuswikoti, yi hlayisaka timali no nyawula swi fanele ku yisiwa emahlweni.
- Mafambiselo ya tiko ya fanele ku tirha hi ku voyamela eka ku hluvukisiwa ka vanhu.
- Vutirheri byi fanele ku endleriwa vanhu hi ndlela leyi nga riki na ku hlawula matlhelo yo karhi, yi lulameke, yo ringanana no va yi nga voyameli tlhelo.
- Swilaveko swa vanhu swi fanele ku anguriwa, naswona vanhu va fanele ku hlohloteriwa va hoxa xandla eku endliweni ka milawu ya matirhelo.
- Mafambiselo ya tiko ya fanele ku va na vutihlamuleri eka vanhu.
- Ku fanele ku undliwa moya wo tirhela erivaleni hi ku nyika vanhu mahungu ka ha ri na nkarhi, lama ya kotaka ku fikeleriwa hi mani na mani no va na ntiyiso.
- Mafambiselo ya kahle ya vatirhi na mikhuva yo hluvukisa ntivo-ntirho, ku tlakusa vuswikoti bya vanhu, ya fanele ku byariwa.
- Mafambiselo ya tiko ya fanele ku va na vuyimeri byo angarhela bya vanhu hinkwavo va Afrika Dzonga, laha mikhuva ya matholele na mafambiselo ya vatirhi swi seketeriweke hi tshaku ra vuswikoti, ku kala ku kuceteriwa, ku lulama na ku lulamisa ku kala ku ringanana ka minkarhi.
- Milawu leyi nga laha henhla yi tirha eka –
- mafambiselo eka xiyenge xin’wana na xin’wana xa mfumo;
- swiyenge swa mfumo; na
- mabindzu ya tiko.
- Milawu ya tiko yi fanele ku vonisisa ku yisiwa emahlweni ka mikhuva na milawu leswi longoloxiweke eka xiyengentsongo xa (1)
- Ku thoriwa eka mafambiselo ya vaaki ka nhlayo ya vanhu eka ku langutisa pholisi a swi siveriwi, kambe milawu ya rixaka yi fanele ku lawula matholelo lawa eka mitirho ya vaaki.
- Milawu leyi lawulaka vufambisi bya mitirho ya vaaki yi nga hambana exikarhi ka swiyenge, vufambisi kumbe mavandla.
- Muxaka na mitirho ya swiyenge swo hambana, mafambiselo kumbe swiyenge swa mafambiselo ya timhaka ta vaaki i timhaka ta nkoka ku leni ka milawu ya mafambiselo ya vaaki.
196. Khomixini ya Mitirho ya Vaaki
- Ku na Khomixini yin’we ya mitirho ya Vaaki ya Riphabliki.
- Khomixini yo tiyimela naswona yi fanele ku va na vunene, naswona yi fanele ku tirhisa matimba no endla mitirho yi nga chavi nchumu, ku tsakela tlhelo ro karhi kumbe ku ka ku nga tsakeriwi eka timhaka ta mahlayiselo ya kahle ya mafambiselo ya timhaka ta vaaki na xiyimo xa le henhla xa xiphurofexini eka mitirho ya vaaki. Khomixini yi fanele ku lawuriwa hi milawu ya rixaka.
- Swirho swin’wana swa mfumo, hikwalaho ka milawu na swipimelo swin’wana, swi fanele swi pfuna na ku sirhelela Khomixini. Ku tiyisisa ku tiyimela yiri yoxe, ku voyamela tlhelo rin’we, vukulukumba, na ku pfuna ka khomixini. Ku hava munhu, kumbe xirho xa mfumo, la nga ta nghenelela eka mitirho ya Khomixini.
- Matimba na mitirho ya Khomixini hi leswi -
- ku tlakusa minkoka na milawu leyi bohiweke eka xiyenge xa 195, eka mitirho hinkwayo ya vaaki;
- ku lavisisa, ku valanga no pima nhlangano na mafambiselo, na mintolovelo ya vatirhi va mitirho ya vaaki;
- ku ringanyeta swipimelo swo endla matirhelo yo nyawula exikarhi ka mitirho ya vaaki;
- ku nyika tindlela leti kongomisiweke eka ku tshembhisa leswaku matirhelo ya vatirhi mayelana na ku thola, vuhundziseri, ku tlakusiwa, na ku hlongola swi landzelela mikhuva na milawu leyi nga andlariwa eka xiyenge xa 195;
- ku vika hi mayelana na migingiriko ya yona, ku katsa na leswi yi swi kumaka na ku nyika tindlela na switsundzuxo, no nyika mpima maendlelo tanihi laha swi vekiweke hakona eka Xiyenge 195 swi landzeleriwaka hakona; na
- ku ya hi ku tsakela kumbe ku amukela xivilelo xihi na xihi –
- ku lavisisa na ku pima matirhisele ya swiendlo hi vatirhi va tihofisi na mafambiselo ya tiko, no vika matimba ya huvonkulu na milawu leyi faneleke;
- ku lavisisa swivilelo swa vatirhi eka mfumo mayelana na ku hunisa hi vatirhi, na ku bumabumela mindzulamiso leyi nga fanela;
- ku lawula no lavisisa ntshamiseko eka matirhelo hi tlhelo ra mitirho ya vaaki; na
- ku tsundzuxa swirho swa tiko na Swifundzankulu mayelana na matirhelo ya vatirhi va mfumo, ku katsa na lava va tirhanaka na ku rhamba, ku thola, ku rhurhisa, ku hlongola na vutomi bya vathoriwa eka mfumo; na
- ku tirhisa matimba yo engetela kumbe mitirho leyi vekiweke hi Nawu wa Palamende.
[Ndzimana ya (g) yi engeteriwe hi x 3 xa Nawu wo Cinca Vumbiwa wa Vumbirhi wa 1998.]
- Khomixini yi na ku tihlamulela eka Palamende ya Rixaka.
- Khomixini yi fanele ku vika kwalomu ka kan’we hi lembe ku ya hi xiyengentsongo xa (4) (e)-
- eka Palamende ya Rixaka; naswona
- hikwalaho ka migingiriko ya yona endzeni ka xifundzankulu, eka huvo ya milawu ya xifundzankulu xexo.
- Khomixini yi na 14 wa swirho swa Khomixini leswi thoriweke hi Presidente -
- Ntlhanu wa swirho swa Khomixini leswi pfumeleriweke hi Palamende ya Rixaka hi ku landza xiyengentsongo (8)(a); na
- xirho xin’we xa Khomixini xa xifundzankulu xin’wana na xin’wana lexi hlawuriweke hi Holobyenkulu hi ku landza xiyengentsongo (8)(b).
-
- Xirho xa Khomixini lexi thoriweke hi ku landza xiyengentsongo xa (7)(a) xi fanele xi –
- pfumeleriwile hi Komiti ya Palamende ya Rixaka leyi vumbiwa hi ndzinganelo wa swirho mavandla hinkwawo lama yimeriweke eka Nhlengeletano ya Milawu; no va
- yi pfumeleriwile hi Nhlengeletano ya Milawu hi swiboho leswi tirhisiwaka hikwalaho ka vhoti ya ntalo wa swirho swa wona.
- Khomixinara la hlawuriweke hi Holobyenkulu wo xifundzankulu u fanele a –
- a pfumeleriwa hi Komiti ya milawu ya Swifundzankulu leswi vumbiweke hi ku ringana hi swirho swa mavandla hinkwawo lama yimeleke hi huvo ya milawu; no va
- a pfumeleriwe hi huvo ya milawu hi xiboho lexi tirhisiwaka hi ku endliwa hi vuseketiri bya vhoti ya vunyingi bya swirho swa yona.
- Nawu wa Palamende wu fanele ku lawula mafambiselo yo thola swirho swa Khomixini.
- Mukhomixinara u thoriwa ku ringana ntlhanu wa malembe, lama nga ngeteleriwaka hi vuntshwa ku ringana nkarhi wun’we kambe, naswona u fanele a va wansati kumbe wanuna la nga –
- muaka-tiko wa Afrika Dzonga; no va
- a ri munhu la fanele, munhunene la nga na vutivi, kumbe ntokoto hi tlhelo ra swa mafambiselo, kumbe makungu ya mfumo.
- Xirho xa Khomixini xi nga ha susiwa entirhweni ntsena hi –
- loko a ri na matikhomelo yo biha, ku tsandzeka kumbe ku kayivela;
- loko swi fanela hi ku vona ka Komiti ya Palamende ya Rixaka kumbe loko xirho xexo xi hlawuriwe hi Holobyenkulu wa xifundza, hi Komiti ya swa milawu ya xifundzankulu xexo; na
- ku va swi amukeriwa hi Nhlengeletano ya Milawu kumbe mfumo wa milawu wa xifundzankulu xexo, ya xiboho hi nseketelo wa vhoti ya ntalo wa swirho swa wona loko swi seketela ku susiwa xirho xa Komiti entirhweni.
- Presidente u fanele a susa xirho xexo xa Khomixini entirhweni hi ku –
- tirhisa xiboho hi Nhlengeletano ya Milawu, xiboho lexi koxaka ku susiwa ka xirho xa Khomixini; kumbe
- xitiviso lexi nga tsariwa hi Holobyenkulu leswaku milawu ya xifundzankulu yi tirhisile xiboho lexi koxaka ku susiwa ka xirho xexo xa Khomixini.
- Xirho xa Khomixini lexi ku vuriwaka xona eka xiyengentsongo (7)(b) xi nga ha tirhisa matimba no tirha mitirho ya Khomixini eka Swifundzankulu swa kona tanihi laha swi lerisiweke hakona hi mfumo wa milawu wa tiko.
197. Mitirho ya Vaaki
- Endzeni ka ta vulawuri bya tiko ku na Mitirho ya tiko ya Riphabliki, leyi yi faneleke ku tirha, no vumbiwa, hi ku landza milawu ya tiko, naswona leyi yi faneleke ku tirha hi vutshembeki matirhelo ya le nawini ya mfumo wa nkarhi wolowo.
- Milawu na swipimelo swo thoriwa eka Mitirho ya tiko swi fanele ku lawuriwa hi milawu ya tiko. Vatirhi va fanele hi phenxeni leyi lulameke tanihi laha swi lawuriwaka hi milawu ya tiko.
- Ku hava mutirhi wa mfumo la faneleke ku vuyeriwa tlula van’wana kumbe ku onhiseriwa ntsena hikokwalaho ko va munhu yoloye a seketelaka ntlawa wo karhi wa.
- Mfumo wa Swifundzankulu wu na vutihlamuleli eku rhambeni; ku tlakusa, kun’wana no hlongola swirho swa mfumo endzeni ka mafambisela ya vona eka swipimelo leswi tirhaka eka mitirho ya vaaki.


text:
NHLOKOMHAKA YA XIFUNENGETO | HI YIHI NYIKO YA NKOKA EKA HINKWATO?
Hi Yihi Nyiko Ya Nkoka Eka Hinkwato?
“Nyiko yin’wana ni yin’wana leyinene ni nyiko yin’wana ni yin’wana leyi hetisekeke yi huma ehenhla, hikuva yi xika hi le ka Tata wa mavoningo ya le xibakabakeni.” (Yakobo 1:17) Handle ko kanakana, tsalwa leri ri kombetela eka ku hanana ka Tata wa hina wa le tilweni ku nga Yehovha Xikwembu. Hambiswiritano, eka tinyiko leti Xikwembu xi ti nyikeke vanhu, ku na yin’we leyi nga ya nkoka ku tlula hinkwato. Xana hi yihi nyiko ya kona? Eka marito yakwe lama kumekaka eka Yohane 3:16, Yesu u te: “Hikuva Xikwembu xi rhandze misava swinene xi kala xi nyikela hi N’wana wa xona la tswariweke a ri swakwe, leswaku un’wana ni un’wana loyi a kombisaka ripfumelo eka yena a nga lovisiwi kambe a va ni vutomi lebyi nga heriki.”
Nyiko leyi Xikwembu xi yi nyikeleke, ku nga N’wana wa xona loyi a tswariweke a ri swakwe, i nyiko ya nkoka eka hinkwato leyi vanhu va tshameke va yi kuma hikuva yi endla leswaku hi kutsuriwa eka xidyoho, ku dyuhala ni rifu. (Pisalema 51:5; Yohane 8:34) Hambiloko ho ringeta hilaha hi nga kotaka hakona a hi nge swi koti ku tintshunxa eka xidyoho ni rifu. Hambiswiritano, hikwalaho ka rirhandzu ra xona Xikwembu xi hi nyike leswi a hi swi lava leswaku hi kota ku ntshunxeka eka xidyoho ni rifu. Leswi Yehovha Xikwembu a nyikeleke hi N’wana wakwe Yesu Kreste leswaku a va nkutsulo, u nyike vanhu lava n’wi yingisaka ntshembo wo kuma vutomi lebyi nga heriki. Kahlekahle i yini nkutsulo? Ha yini wu ri wa nkoka? Naswona wu nga hi vuyerisa njhani?
Nkutsulo i hakelo leyi humesiwaka ku xava nchumu wo karhi lowu lahlekeke kumbe ku ntshunxa munhu evuhlongeni. Bibele yi hlamusela leswaku vatswari va hina vo sungula ku nga Adamu na Evha va vumbiwe va nga ri na xidyoho, naswona a va ri ni ntshembo wo tiphina hi vutomi hilaha ku nga heriki eparadeyisini swin’we ni vana lava a va ta va na vona. (Genesa 1:26-28) Lexi twisaka ku vava hileswaku va lahlekeriwe hi ntshembo wolowo hileswi va hlawuleke ku nga xi yingisi Xikwembu. Xana ku ve ni vuyelo byihi? Bibele yi ri: “Xidyoho xi [nghene] emisaveni hi munhu un’we, ni rifu hikwalaho ka xidyoho, xisweswo rifu ri tlulele vanhu hinkwavo hikuva hinkwavo va dyohile.” (Varhoma 5:12) Ku ri ni ku va Adamu a hundzisela vatukulu vakwe vutomi lebyi hetisekeke, u va hundzisele xidyoho ni rifu.
Nkutsulo i ku riha nchumu lowu lahlekeke hi nchumu lowu ringanaka na wona. Loko Adamu a dyohela Xikwembu hi vomu swi endle leswaku a lahlekeriwa hi vutomi lebyi hetisekeke. Hi ku ya hi Bibele sweswo swi endle leswaku vatukulu va Adamu va va mahlonga ya xidyoho ni rifu. Hikwalaho, a ku laveka vutomi bya munhu la hetisekeke, ku nga vutomi bya Yesu leswaku vanhu va kutsuriwa eka xidyoho ni rifu. (Varhoma 5:19; Vaefesa 1:7) Leswi Xikwembu hi rirhandzu xi hakeleke nkutsulo, vanhu va ni ntshembo wo hanya vutomi lebyi nga heriki, lebyi lahlekeleke Adamu na Evha emisaveni leyi nga paradeyisi.—Nhlavutelo 21:3-5.
Hikwalaho ka mikateko leyi tisiwaka hi nkutsulo, a hi kanakani leswaku nyiko leyi ya Xikwembu, leyi endlaka swi koteka leswaku hi kuma vutomi lebyi nga heriki i nyiko leyikulu eka hinkwato. Leswaku hi kota ku tlangela ‘nyiko leyi hetisekeke,’ a hi kambisiseni tindlela to hambanahambana leti endlaka hi pfumela leswaku nkutsulo i nyiko leyi tsakisaka eka hina, hilaha ku kombisiweke hakona eka xihloko lexi hundzeke.
Nkutsulo wu enerisa ku navela ka hina. Hi ntumbuluko vanhu va navela ku hanya hilaha ku nga heriki. (Eklesiasta 3:11) Leswi hi nga swi kotiki ku hetisisa ku navela koloko, nkutsulo wu endla leswaku swi koteka. Bibele yi ri: “Hikuva hakelo leyi tisiwaka hi xidyoho i rifu, kambe nyiko leyi nyikiwaka hi Xikwembu i vutomi lebyi nga heriki ha Kreste Yesu Hosi ya hina.”—Varhoma 6:23.
Nkutsulo wu enerisa swilaveko swa hina. Vanhu a va nga ta swi kota ku hakela nkutsulo. Loko Bibele yi hlamusela yi ri: “Naswona hakelo ya nkutsulo wa moya-xiviri wa vona i ya risima swinene lerova a ya ha ri kona hilaha ku nga riki na makumu.” (Pisalema 49:8) Hikwalaho, hi lava mpfuno wa Xikwembu leswaku hi ntshunxiwa eka xidyoho ni rifu. Xikwembu xi endle leswaku hi “ntshunxiwa hi nkutsulo lowu hakeriweke hi Kreste Yesu.”—Varhoma 3:23, 24.
Hi nkarhi lowu faneleke. Bibele yi ri: “Hileswi Kreste a hi feleke, loko ha ha ri vadyohi.” (Varhoma 5:8) Leswi Xikwembu xi hi nyikeke nkutsulo “loko ha ha ri vadyohi,” swi endla hi nga kanakani leswaku xa hi rhandza hambileswi hi nga ni xidyoho. Nkutsulo wu tlhela wu endla hi langutela swo tala enkarhini lowu taka, hambileswi sweswi hi faneleke hi langutana ni vuyelo bya xidyoho.
Lexi susumeteleke Xikwembu. Loko Bibele yi hi byela lexi susumeteleke Xikwembu ku nyikela hi n’wana wa xona a va nkutsulo, yi ri: “Rirhandzu ra Xikwembu ri kombisiwile eka hina, hileswi Xikwembu xi rhumeke N’wana wa xona la tswariweke a ri swakwe emisaveni leswaku hi ta kuma vutomi ha yena. Rirhandzu ri tise xileswi, ku nga ri leswaku hina hi rhandze Xikwembu, kambe xona xi hi rhandzile.”—1 Yohane 4:9, 10.
U nga swi kombisa njhani leswaku wa yi tlangela nyiko leyi, leyikulu eka hinkwato? Marito ya Yesu lama kumekaka eka Yohane 3:16 ma kombisa leswaku lava “kombisaka ripfumelo” eka yena va ta pona. Hi ku ya hi Bibele, ripfumelo i “ku langutela loku tiyisekisiweke ka swilo leswi tshembiwaka.” (Vaheveru 11:1) Leswaku u va ni ripfumelo u fanele u va ni vutivi lebyi ringaneke. Ha ku khutaza leswaku u dyondza hi Yehovha Xikwembu, Munyiki wa ‘nyiko leyi hetisekeke’ ni leswi u faneleke u swi endla leswaku u kuma vutomi lebyi nga heriki hikwalaho ka gandzelo ra nkutsulo ra Yesu.
U nga dyondza swo tala hi mhaka leyi hi ku kambisisa rungula leri sekeriweke ematsalweni eka website ya www.jw.org/ts. Timbhoni ta Yehovha ta swi tsakela ku ku pfuna. Ha tshemba leswaku loko u ri karhi u dyondza hi mikateko leyi tisiwaka hi nyiko leyi leyikulu, u ta susumeteleka ku vula u ku: “Ndzi nkhensa Xikwembu ha Yesu Kreste Hosi ya hina!”—Varhoma 7:25.


text:
Vhubvo
Vhadivhi vha manwalo a TshiVenda vha talusa divhazwakale na vhubvo ha Vhavenda ngau fhambana. Vha tikedza mbuno dzavho uya nga mawanwa a thoduluso dze vha ita. Vhanwe vha vhatodulusi vhari Vhavenda vho tumbuka Afrika vhukati vha tshimbila vha tshiya Tshipembe ha Afrika, Rhodesia hune ha vho vhidzwa Zimbagwe namusi.
Huno ha vhanwe vha tenda uri VhaVenda vha bva Igipita.Thikhedzo ya thoduluso
iyi yo di sendeka nga vhutala ha vhutsila he ha wanala tshisikuni tsha zwa sialala(museum). Mawanwa ayo o vhonala e tsumbo ya vhutsila ha mvelele ya Vhavenda.
Fhedzi ha izwi a zwi khwathisedzi vhutanzi ha uri Vhavenda vha bva Igipita sa izwi ayo mawanwa a nga o tou kuvhanganywa nga tshifhinga tsha thengiselano vhukati ha tshakha idzo mbili.
Inwe ya thalutshedzo dza mawanwa a vhubvo ha Vhavenda i sumbedza uri vha bva Tanzania na Malawi. Vhutanzi uho ho di sendeka kha u fana ha manwe a maipfi ane a ambiwa Tanzania na Malawi, sa tsumbo "tshi" ino wanala Tanzania na Malwi i ama zwio no fana na 'tshi"ine Vhavenda vha i shumisa. Vhunzhi ha vhadivhi vha manwalo vha tendelana uri vha tanganedza vhubvo ha Vhavenda ndi Afrika vhukati ngei Congo.Izwi zwi khwathisedzwa nga manwalo o gandiswaho nga vhanwali vha vhatshena.
Thoduluso i hanedzanaho na mawanwa o nwalwaho a fho ntha i sumbedza Vhavenda vho tumbuka Mapungubwe. Khanedzano iyo yo di sendeka nga mawanwa a zwa vhutsila ha mvelele ya Vhavenda. Dzina ili la Mapungubwe, u thomani lo vha li tshi divhea nga upfi Maphunguhwe zwine zwa amba fhethu
"hodalesaho dziphunguhwe". Mapungubwe hone hu pfala uri ndi marubini
a Vhavenda. Vhavenda vho ri vha tshi bva afha Mapungubwe vha da vha dzula afha hu no vhidzwa u pfi ndi Venda namusi.
U ya nga kupfesesele uku, Vhavenda vhori vha tshi swika afha hune namusi ha vhidzwa Venda vha wana hu na Vhangona vhane vha di vhidza uri ndi vhone vho Ngwaniwapo. Vhavenda vha khethekanywa na u fhambanywa nga mitupo, thavha, vhubvo, zwikhodo, muano, tshiilwa na mavhulungele.


text:
Languta, Yingisa, Hanya Buku 5
Outline: Elisha, Daniel, Jonah, Nehemiah, Esther. 24 sections. It has a picture book to go along with the recording.
Script Text
Manghenelo
Xewani! (Xewani vanghana) Buku leyi ya rihlaza ya swifaniso yi hi byela hi vakulukumba va Bibele la va va nga tshemba Xikwembu hi minkarhi ya swiphiqo. Loko u yingisa khasete leyi, pfula ka xifaniso lexi landzelaka loko u twa mpfumawulo lowu.
Xifaniso 1: Naamani u endzela yindlu ya Elisha
2 Tihosi 5:1-12
Elisha a ri mudyondzisi ni muprofeta lonkula wa Xikwembu e Israyel. Siku rin'wana wa nuna loyi vaku i Naaman u tile endlwini ya yena. Naaman a ri mufambisi wa mavuthu ya le Siriya ni nala wa vaIsrayele. Naaman a ri nhenha ni matimba swinene, kambe a ri ni nhlokomo (vuvabyi bya nhlonge). U tile e Israyel hi ku twa leswaku Elisha wa swi kota ku horisa nhlokomo. Kambe Elisha a nga humelanga ni le handle ku ta n'wi xeweta. Elisha u rhumele nandza wa yena ku byela Naaman leswi: "Famba u ya hlamba enambyeni wa Yordan ka nkombo (7x) kutani u ta tenga eka nhlokono wa wena."
Naaman a hlundzuka (kariha) a ku: "A ndzi ku uta humela eka mina, u ta yima a khongela Xikwembu xa yena, a ndzi khumba hi voko, a hanyisa nhlokono wa mina." Kutani Naamna a tlhela a famba a hlundzuke ngopfu.
Xifaniso 2: Naaman e nambyeni
2 Tihosi 5:13-19
Malandza ya Naaman va n'wi khongotela va ku atshike ku kariha ni ku ti kukumuxa. Va n'wi khorwisa leswaku a yingisa xileriso xa muprofeta. Kutani Naaman a ngirimela e Yordan a ti peta ka nkombo (7) a hlamba. Languta xifaniso! Naaman u tsake ngopfu. Nhlokono wa yena a wu basisiwile, u hanyile. Elisha a nga chavi munhu hikuva a tshembe Xikwembu lexi kulu. Aswi tiva leswaku Xikwembu xa yena Xi kota ku endla hinkwaswo. Na swona a swi tiva leswaku un'wana na u n'wana ufanele ku yingisa Rito ra Xikwembu (Bibele). Na hina hi fanele ku kombela Xikwembu Xi hi pfuna ku endla leswinene ni ku Xi tshemba minkarhi hinkwayo.
Xifaniso 3: Elisha ni xigolonyana xa ndzilo
2 Tihosi 6:8-17
Enkarhini lowu Siria a yilwa na Israyel. Xikwembu Xi byela nandza wa Xona Elisha minkarhi hinkwayo leswaku vaSiria va ta hlasela Israyel, kutani Elisha a tsundzuxa hosi hi makungu lawa ya vaSiria. Hosi ya Siria yi lerisile masocha ya yona yiku "Fambani mi ya kamba laha Elisha a nga kona, ndzi ta rhuma vanhu va ya n'wi khoma." Siku ri n'wana ni mixo Elisha ni malandza ya yena va pfuka va huma, kutani maswivo tinyimpi ta va Siria tirhendzele muti lowu va tshamaka ka wona. Kutani nandza wa yena a huwelela a ku: "Yo! N'wini wanga hi ta endla yini?" Elisha aku: "U nga chavi, hikuva lava va nga na hina va tele ku tlula la va nga na vona." Kutani Elisha a kombela aku Xikwembu wa nga hanyanyisa mahlo ya nandza a swi vona. Kutani nandza a languta (pfula mahlo) a vona ntshava yi tele hi mahanci ni magolonyi ya ndzilo swi rhendzele Elisha exikarhi. Xikwembu Xi rhumele leswi ku ta va sirhelela.
Vanghana! Loko malandza ya Xikwembu ma yingisa milawu ya Xikwembu, Xikwembu Xi ni matimba uyo rhangela no biyelela vana va Xona. Hikokwalaho ke, a va fanelanga ku chava nchumu kumbe munhu.
Xifaniso 4: Elisha ni Nyimpi ya mabofu
2 Tihosi 6:17-23, VaHeberu 10:30, Swivuriso 25:21
Ka ku loko vaSiria va tshinela ku ta teka Elisha, Elisha a khongela ka Xikwembu aku: "Wa nga ba mahlo ya tiko leri hi riphume!" Hi nomu lo, masocha hinkwawo a ma nga ha voni. Kutani Elisha a ya ka vona aku: "Ndzi landzeleni ndzi ta mi yisa e ka munhu loyi mi n'wi lavaka." Elisha a va rhangela a va yisa eSamaria e muti wu kulu wa Israyel. Elisha a tlhela a khongela na kambe aku: "Hosi wa nga hanyanyisa vanhu lava leswaku va ta vona." Kutani vaSiriya va swi vona leswaku va le xikarhi ka muti wa valala va vona.
Hosi ya Israyel a yi lava ku va dlaya kambe Elisha aku "Va nyike swakudya ni mata vanwa u va tshika va tlhela va muka." Hosi yi endlise leswi Elisha a nga n'wi byela swona.
Vanghana, Xikwembu xa Elisha i xi xikulukumba ku tlula nala u n'wana na u n'wana. Xikwembu Xi hi lerisile e ka Rito ra Xona leswaku hi ngati rihiseli e ka valala va hina hi kuva Xi te "Ku rihisa i ka Mina ndzi ta va rihisela ndzi ri mina."
Na swona Xikwembu Xite: "Loko nala wa wena a ri ni ndlala, n'wi nyike swakudya a dya, loko ari ni torha n'wi nyike swa ku nwa (mati) a nwa."
Xifaniso 5: Ta ku hlaseriwa ka Samaria
2 Tihosi 6:24-7:2
Mavuthu ya nyimpi ya vaSiriya mata na kambe ku ta lwa ni va Israyel. Va rhendzele muti wa Samaria nkarhi wa ku leha. Kutani va Israyel e mutini a va ri hava swa kudya.
Languta xifaniso lexi! Ku te loko hosi ya Israyel yi hundza erirhangwini ra muti, ku humelela vavasati va mbirhi va ta e ka yena, va kombela va ku ka yena hi pfune we hosi. A va khomiwile hi ndlala ngopfu va kondza va dya vana va vona. Hosi a yi swi tivanga leswaku yi nga endla yini. A hlundzukile hikuva Xikwembu a xi va ponisanga e ka vaSiria, kutani a lava ku dlaya Elisha, nandza wa hosi.
Kutani Elisha a rhumela mahungu lawa e ka hosi. "Xikwembu Xi vurisa sweswo Xiri: 'Mundzuku hi nkarhi wolowo xirhundzu xin'we xa mapa ni maxalana (barley) swi ta xavisiwa etinyangweni to Samaria.'
Xifaniso 6: Ta vanhu va mune va nhlokono
2 Tihosi 7:3-20
Enkarhini wolowo vavanuna va mune a va tshamile etinyangweni ta Samaria. Hinkwavo a va ri ni nhlokono. Kutani va byelana vaku: "Hikwalaho ka yini hi fanele ku tshama laha hifa? A hi yeni e ka nyimpi ya vaSiria." Nkarhinyana wolowo kasi va Siriya va twa mpfumawulo wu kulu wonge inyimpi le yi taka. Va chuhile ngopfu va suka va sukela swilo swa vona va baleka. Loko va nhlokono va fika e mixaxeni ya vaSiriya, va kume ku ri hava munhu kwalano. Kutani va nhlokono va fikile va teka swakudya ni hinkwaswo leswi va swi lavaka (rhandzaka), kutani va byelana vaku "Leswi hi swi endlaka a hi swona, namuntlha isiku ra mahungu la manene, kasi hina ho miyela na wona."
Hi ku hatlisa va tlhelerile e Samaria va ya byela varindzi va le nyangweni wa muti kutani vana va ya byela va yindlu ya vukosi e tsindza. Kan'we kan'we vanhu a va sungula ku xavisa swa kudya etinyangweni ta Samaria tanihi leswi Xikwembu Xi nga vula hi nomu wa Elisha.
Xikwembu Xi ponisile Israel e ka valala va vona, Xi tlhela Xi ponisa Elisha nandza wa Xona. Vaghana! Xikwembu Xi rhumerile Yesu Kriste ku ta hi chuncha eka matimba yo biha ya xidyoho na Sathan. Xikwembu a Xi swi rhandzi leswaku munhu a ya laha a nga ta biwa hila ku nga heriki. Lawa i Mahungu lamanene la wo huma eka Rito ra Xikwembu, hi fanele ku a velana wona.
Xifaniso 7: Yonasi a balekela Xikwembu
Yonas 1:1-7
Endzhaku ka ku lova la Elisha, ku ve kona muprofeta e Israyel vaku i Yonasi. Xikwembu Xi ku ka Yonasi: "Suka u ya Ninivha muti lowu kulu u wu vulavulela hikuva ku homboloka ka wona ku tlhandlukile e mahlweni ka mina."
Vanhu va Ninivha na vona a vari valala va Israel. Yonasi anga lavanga ku ya ka vona, kutani a ringeta ku balekela mombo wa Xikwembu. Yonasi a kuma byatso lebyi yaka ematikweni ya le kule. A hakela mali ya rendzo ra kona kutani a famba. Ku nga siya kule nyana ku pfuka mheho yi kulu e lwandle. Vanhu lava a va ri byatsweni va rhurhumela va chava. Kutani va ku: "Tanani hi hlahluva hi ta tiva leswaku khombo levi ri humelele hikwalaho ka mani." Kava loko va hlahluva kutani tinhlolo ti khoma Yonasi.
Xifaniso 8: Yonasi endzeni ka hlampfi le yikulu
Yonasi 1:8-2:10
Vatluti va ku ka Yonasi, "U endlile yini?" Yena ava byela leswaku u balekela mombo wa Xikwembu. Kutani va ku ka yena: "Hi ta ku endla yini leswaku lwandle leri ri hi miyelela?"
Yonasi a hlamula a ku: "Ndzi tlakuleni mi ndzi hoxa elwandle. Ndza swi tiva leswaku xihuhuri lexi kulu lexi xi mi humelela hikwalaho ka swidyoho swa mina." Vavanuna lava a va rhandzanga ku dlaya Yonasi, kambe mheho yi tlakuka hi matimba, kutani va teka Yona va n'wi hoxa elwandle.
Hambi swi ritano, Yonasi a nga fangi ematini. Languta xifaniso! Nhlampfi le yi kulu yi mitile Yonasi. U tshamile ekhwirini ra nhlampfi masiku manlaru a karhi a hanya. Kutani nhlampfi yi ya hlanta Yonasi eribuweni laha ku omeke.
Xifaniso 9: Yonasi e Ninivha
Yonasi 3:1-10
Xikwembu Xi vulavula na Yonasi na kambe. "Suka u ya Ninivha u ya huwelela mahungu lama ndzi nga ta ku byela wona." Kutani Yonasi a yingisa Xikwembu a ya Ninivha a ya tshinya vanhu va kona a ku: "Ku ha sele masiku ya mune wa makume (40) ntsena kutani Ninivha yi ta mbundzuxiwa."
Hosi ni vanhu hinkwavo va tiko va huwelela eka Xikwembu leswaku Xi va ponisa. Va hundzukile ka tindlela ta vona to biha, kutani Xikwembu Xi va tshika ku va ba Xi va tsetselela. Vanghana, hinkwerhu hi fana na Yonasi ni vanhu va Ninivha. Hinkwerhu a hi yingisanga Xikwembu, hi endlile swidyoho.
Hi fanele hi ku biwa (panichiwa). Kambe Xikwembu Xa hi rhandza. Xi rhumerile Yesu ku ta hi tsinya ni ku hi ponisa leswaku hi ta hundzuka swidyohweni swa hina. Yesu U fele swidyoho swa hino. U tshamile e sirheni masiku manharhu, ku kotisa Yonasi a nga tshama masviku manharhu ekhwirini ra nhlampfi. Yesu U pfukile ku feni. Kutani U ta hi nyika vutomi lebyi nga heriki eka lava va nga ta hundzuka e swidyohweni ni le tindleleni to biha ta vona va landzela ndlela ya Yesu.
Xifaniso 10: Ester ni Hosi
Ester 1:1 - 2:18
Ester a ri nhwanyana wa mu Yuda wo huma e tikweni ra Israyel. Vatswari va yena va lovile kutani a sala a hlayisiwa hi malume (kokwana) wa kwe. Endzhaku ka nyimpi, Ester na Mordekai va khomiwile ni vanhu va Israel kutani va yisiwa e tikweni ra Peresa. Hosi ya Pereshia a ri wa nuna wa matimba swinene vanhu hinkwavo a va n'wi chava. Loko nkosikazi (nsati wa hosi) a nga n'wi tsakisanga a n'wi susa a n'wi siva hi u n'wana.
Kutani hosi yi lerisa leswaku ku vitaniwa vanhwanyana vo saseka va tisiwa endlwini ya yena yo saseka e ntsindza. Kutani eka vanhwanyana va lava hinkwavo ku hlawuriwile Ester ku va nkosikazi lon'tshwa. Kambe Ester a nga byelangi munhu leswaku hi yena mu Yuda.
Xifaniso 11: Mordekai a ala ku korhama no nkhinsamela
Ester 3:1 - 4:17, 5:14; Johanne 3:16
Hamani a ri muchaviseki lo nkulu wa nkoka e Pershia. Vanhu hinkwavo va fanele ku korhamela no nkhinsamela Hamani ku n'wi xixima loko a karhi a hundza xikarhi ka vona. Mordekai a nga swi endlanga sweswo. Mordekai a ta gandzela Xikwembu Xin'we xa Ntiyiso. U a rile ku nkhinsamela Hamani. Hamani a hlundzuka swinene, a ti yimisela ku tirihisela e ka Mordekai. Siku rin'wana a byela hosi aku: "Ku ni vanhu va n'wana lava nga hangalakeke la va avaneke xikarhi ka vanhu va matiko hinkwawo ya ku fuma ka wena, va tlhela va nga hlayisi milawu ya wena hosi." A a vula maYuda lawa.
Hamani a tlhela a vula aku: "A ku endliwe nawu wa leswaku vanhu lava va dlayiwa, va heriswa." Hamani a nyika e hosi mali ku n'wi xava. Kutani hosi yi n'wi pfumela xikombelo xa yena kambe ayi amukelanga mali ya yena. Kutani nawu wu endliwile e tikweni ra mfumo wa Peresa (Pershia) leswaku va Yuda hinkwava va dlayiwa va tlhela va va tekela (phanga) nundzu ya vona hinkwayo hi siku ro karhi.
Hamani a dzima timhandze to leha laha ku ngata hayekiwa kona Mordekai. Mordekai a byela Ester leswaku u fanele ku ya kombelela vanhu va ka vona leswaku va nga dlayiwi (eka hosi). Kambe Ester a ku "Loko munhu aya endlwini ya hosi a nga vitaniwanga, hi yena loyi a nga ta dlayiwa." Kutani Ester a kombe la vaYuda hinkwavo leswaku va ti tsona swa kudya, va nga dyi va nga nwi masiku manharu va n'wi khongelela. A ku yena ni malandza ya yena na vona va ta endlisa xisweswo, endzhaku ka sweswo ndzi ta ya eka hosi hambi leswi nawu wu alaka, loko swi vula kufa, ndzi tafa.
Rito ra Xikwembu Ri hi dyondzisa leswaku tani hi vaKriste hi fanele ku nyiketa vutomi bya hina loko hi fanele ku fela vamakwerhu.
Xifaniso 12: Ta nkhuvo wa Ester
Ester 5:1-7:10
Xikwembu Xi hlamurile swikhongelo swa vaYuda. Hosi yi pfumelela Ester ku ta endlwini ya yena ku ta vulavula na yena. U rhambile hosi eka n'wi (Ester) rhambile ka mikhuvo mimbirhi yo hlawuleka, a tlhela a rhamba na Hamani. Enkhubyeni hosi yi vutisile leswi: "Nkosikazi Ester, u lava yini?"
Ester a hlamula aku: "Ku navela kamina hi leswaku mina ni va ka hina hi tshikiwa hi hanya tani hi leswi hi xavisiweke leswaku hi dlayiwa." Hosi yi ku: "I mani munhu loyi u kwihi munhu loyi a nga tshikaka a vula no endla swo tani?" Kutani Esther a ku: "Nala wa hina hi yena mabihambilu loyi Hamani." Hosi yi hlundzuka ngopfu loko yi twile makungu yo biha ya Hamani, kutani yi endla leswaku Hamani a ya hayekiwa etimhandzeni leti a ti lungiseriwa ku ya haeyeka Mordekai, kutani va Yuda hinkwavo va pona e ku dlayiweni.
Vanghana, Ester a ti yimisele ku fa a fela va ka vona ku va sirhelela e ku dlayiweni. Kambe, tsundzukani ha Hosi Yesu, u hi rhandzile swo a kondza a hi fela leswaku hi nga tshuki hi lova hi va ni vutomi le byi nga heriki, ka si a hi fanele hi lovile hikwalaho ka swa hina.
Manghenelo
Va vanuna va mbirhi vo vuriwa Daniel na Nehemia a va sindzisiwa ku fana na Mordekai na Ester ku ya hanya e tikweni ra valala va vona. Daniel na Nehemia kambe vona va gandzerile Xikwembu Xi ri Xinwe xa Ntiyiso, hi loko va va vanhu va nkulukumba e ka Xikwembu. Languta xifaniso lexi landzelaka loko u twa mpfumawulo lowu.
Xifaniso 13: Daniel ni vanakulobye/vanghana
Daniel 1:1-21
Xifaniso lexi xi kombisa Daniel ni vanakubbye va nharhu. A vari vaYuda. Va yisiwile e Babylona hi valala va vona. Hosi ya Babilona a yi lava leswaku va yi gandzela. Kutani a va fanele ku dyondza ririmi, mahanyelo ni mikhuva ya vaBabilona. Daniel ni vanghana vakwe va arile ku dya swa kudya swo xa wula swa hosi. A swiri leswi lwaka ni mikhuva ya va Yuda. A va swi tiva leswaku va fanele ku hlayisa no xixima milawu ya Xikwembu, kutani va kombela leswaku va nyikiwa matsavu ku dya wona ni ku nwa mati ntsena. Ndhuna kumbe nuna loyi a va hlayisa a fikela hi ku chava leswaku majaha lawa ma ta tsana va ondza va kondza va khomiwa hi mavabyi. Kambe Xikwembu Xi va hlayisile, a va nyunhwela va tsakisa, va tlhariha ku tlula va va nuna hinkwavo lava va tirhelaka hosi ya Babilona.
Xifaniso 14: Daniel ni hosi ya le Babilona
Daniel 2:1-49
Hosi ya le Babilona yi lorhile. Yi komberile vabvumbi ni vangoma leswaku va n'wi hlavutela norho lowu wa yena. Kambe a ku va nga na u n'we loyi a nga swi kota, kutani hosi yi endla leswaku hinkwavo va dlayiwa.
Daniel ni vanghana va yena a va khongela Xikwembu, kutani Xikwembu Xi hlavutela norho wa hosi eka Daniel. Daniel a ya e hosini a fika aku: "Ku na Xikwembu ematilweni le xi xi hlavutelaka swihundla hinkwaswo, Xikwembu lexi, lexi kulu Xi byela hosi leswi swi nga ta humelela emikarhini leyi taka. Daniel a byela hosi leswaku enorhweni wa yena u vonisiwile mifumo hinkwayo ya misava, ni leswaku u vone mfumo wun'we lowu kulu lowu wu heriseke mifumo hinkwayo. Imfumo wa Xikwembu lowu wu taka fuma hi laha ku nga heriki. Hosi yi tsakesiwile hi marito ya Daniel.
Tintlhari ni vangoma va pfumeleriwile ku hanya, kutani va veka Daniel ku va mufumi ni ndhuna yi kulu e hansi ka hosi e tikweni hinkwaro ra Babilona. Hinkwaswo leswi swi endlekaka la misaveni swi le hansi ka matimba ni ku fambisiwa hi Xikwembu lexi lexi kulu, le xi Daniel a vulavulaka ha Xona. Loko swi ri tano hi nga hundzukeleni ka va ngoma ni vabvumbi, kambe a hi hundzukeleni ka Xikwembu le xi kulu le xi xi hanyaka, hi Xi tshemba leswaku hi ta kota ku endla leswi nene.
Xifaniso 15: Xifaniso xa Xikwembu
Daniel 3:1-12
Hosi ya Babilona yi simekile xifaniso lexi kulu xa nsuku. Yi rhambile tihosana, tindhuna, vafumi ni vaavanyisi hinkwavo leswaku va ta vona xifaniso lexi. Nandza wa hosi a lerisa vanhu hinkwavo leswaku: "Loko mitwa mpfumawulo wa switiringo ni mhalamhala ni hinkwaswo swa ku yimba, mi ta wa hansi hi matsolo, minkhinsama mi gandzela xifaniso lexi xa nsuku, Un'wana na un'wana loyi a nga gandzeriki xifaniso lexi, u ta hoxiwa e kheleni ra ndzilo lowo kariha ngopfu."
Daniel ni vanghana va yena va Shadrack, Meshack na Abednego va arile ku nkhinsamela xifaniso lexi. Va gandzerile Xikwembu Xin'we ntsena. Vavanuna van'wanava ya ka hosi va fika va ku ka hosi: "Ku na va Yuda va n'wana eka mfumo wa wena, lava va nga yingiseriki xileriso lexi a va ku xiximi wena hosi. A va swi tirheli swikwembu leswi swa xifaniso xa nsuku a va swi nkhinsameli.
Xifaniso 16: Ekhele ra ndzilo (Onto)
Daniel 3:13-28, Eksoda 20:3-5
Hosi yi rhumerile ku ya vitana vanghana va Daniel ha va nharhu. Yi ku ka vona: "Loko mi nga gandzeli kumbe ku nkhinsamela xifaniso lexi xa nsuku, mi ta hoxiwa e kheleni ra ndzilo lowo kariha ngopfu. Hi xihi Xikwembu lexi xi nga ta kota ku mi ponisa evokweni ra mina?"
Vavanuna lava va hlamula vaku: "Xikwembu le Xi hi Xi tirhelaka Xi ta hi ponisa, ni loko Xi nga endli a hi nge xi gandzeli xi faniso xa nsuku."
Hi loko Sahrack na Meshack na Abednego va hoxiwa kheleni ra ndzilo. Kutani hosi yi huwelela hi rito le ri kulu yiku: "Langutani/Vonani! ndzi vona va vanuna va mune va fambafamba endzilweni, loyi Un'wana u fana ni n'wana wa swikwembu kumbe (N'wana wa Xikwembu).
Loko va vanuna lava va nharhu va huma e ndzilweni a va nga tshwangi na swi tsanana. Hosi yiku: "A ku dzunisiwe Xikwembu xa Shadrack Meshack na Abednego, Lexi Xi rhumeleke ntsumi ya Xona ku ta ponisa malandza ya Xona ..........
hikuva a ku na xikwembu xi n'wana le xi xi nga ponisaka hi ndlela leyi."
Vanghana, Xikwembu lexi Xi lerisile tinxaka hinkwato Xiku: "U nga tshuki u va ni swikwembu swin'wana e hansi ka Mina, u nga ti endleli swifaniso swi n'wana, u swi korhamela/nkhinsamela u swi gandzela.
Xifaniso 17: Daniel u khongela Xikwembu
Daniel 6:1-13
Daniel a ri ni matimba (mfumo) ngopfu) e tikweni rero ra Babilona. Vatirhela-mfumo va n'wana a va ri ni vukwele eka yena. A va nga kumi xihoxo eka yena hikuva Daniel a yingisa hosi (Hosi). Kutani valala va Daniel va ya ka hosi vaku: "Hosi yi fanele ku humesa nawu lowu wu nge un'wana ni un'wana loyi a nga ta kumeka a khongela Xikwembu xi n'wana kumbe munhu u n'wana ku ngari wena hosi, ka masiku la wa ya makume ma nharu ma taka, a nga khongeli wena hosi, awu hosi, u ta hoxiwa e kheleni ra tinghala." Hosi yi pfumelelana ni va vanuna lava, kutani yi endla nawu wo tani lo wu ntshwa. Daniel u twile nawu lowu lo wu ntshwa wa hosi, kambe a yisa mahlweni hi ku khongela Xikwembu ka nharhu hi siku ku kotisa leswi a a endlisa xi swona na khale.
Loko valala va yena va n'wi vona a khongela va tsutsuma va ya ka hosi va ku: "Daniel a nga yingiseli nawu lowu wu wu endleke.
Xifaniso 18: Daniel e kheleni ra Tinghala
Daniel 6:14-24
Hosi a yi nga swi lavi leswaku Daniel a ya fela e kheleni ra tinghala, kambe a nga swi koti ku hundzuluxa nawu lowu. Kutani Daniel a hoxiwa kheleni ra tinghala. Kutani hosi yi pfuka ni mixo (mpundzu) swinene hi siku le ri landzaka yi tsutsumela e kheleni ra tinghala, kutani a vitana aku: "Daniel nandza wa Xikwembu le Xi Xi hanyaka, Xikwembu xa wena xi swi kotile ku ku lamulela etinghaleni xana? Daniel a hlamula a ku: "XIKWEMBU XA MINA XI RHUMERILE NTSUMI YA XONA YI SIVILE MILOMU VA TINGHALA."
Ka va loko hosi yi tsaka hi ku tlurisisa. Daniel a humesiwa e kheleni ra tinghala. Hi ku lerisa ka hosi, ku tisiwa valala va Daniel va ta hoxiwa e kheleni ra tinghala, hi nomu lo, tinghala ti va tsemelela switlupu-tlupu. Vanghana, Hi nga chaveni leswi munhu a nga hi endlaka swona loko hi tshembele e ka Xikwembu le Xi Xi hanyaka le Xi poniseke Daniel ni vanghana va yena. Hambi loko vanhu va hi dlaya, hi ni ku tshemba hikuva Yesu u humile e ka Xikwembu ku ta hi nyika vutomi le byi nga heriki eka hinkwavo lava va n'wi rhandzaka va n'wi tirhela.
Xifaniso 19: Nehemia a mahlweni ka hosi leyi kulu
Nehemia 1:1-2:7
Nehemia u hanyile e Babilona endzhaku ka nkarhi wa Daniel. Nehemia a ri mu Yuda wo tshemba Xikwembu. Nehemia a ri nandza wa hosi leyi kulu. Siku ri nwana loko a yisa e vhinyo eka hosi, hosi yi ku ka yena: "Hikwalaho ka yini mombo wa wena wu hlunamile .....?"
Nehemia a hlunamile hikuva Yerusalem muti wa va kokwa-wa-kokwa wa vona a wu onhakile wu ri marhumbi ntsena, ni va Yuda lava a va tshama kona a va ri khombyeni, ku karhatekeni lo ku kulu. Kutani Nehemia u byerile hosi hinkwaswo hi Yerusalem ni vanhu va kona, va Yuda. Kutani hosi yi ku: "Xi kona xi n'wana lexi u lavaka ku xi kombela e ka mina?" Nehemia a khongela ka Xikwembu a miyerile a ku ka hosi: "Loko hosi yi pfumela kumbe ku swi tsakela, ndzi rhume e mutini wa va tata wa hina ndzi tlhela ndzi ya wu aka." Xikwembu Xi hlamurile xikhongelo xa Nehemia, hosi yi n'wi pfumelela e ka xikombelo xa yena. Xikwembu Xi fuma e henhla ka tihosi ni vafumi hinkwavo va misava leyi, loko vanhu va Xikwembu va khongela, va endla leswi tsakisaka Xikwembu, kutani Xikwembu Xi nyika swikombelo hinkwaswo ku ya hi mpfumelelano wa ku rhandza ka Xona.
Xifaniso 20: Nehemia u kambela marhumbi ya muti-nkulu
Nehemia 2:8-20
Hosi yi nyika Nehemia swilo swo a ka hi swona timhandze ni swi n'wana na swi n'wana ni va va nuna va ku ya ya n'wi pfuna. Nehemia ni vapfuni va yena va fambile rendzo ro leha kuya e Yerusalem. Valala va va Yuda va twile hi ta makungu ya Nehemia. Va Yuda va karhiha (kwata) ngopfu. A va nga swi lavi leswaku ku va ni munhu loyi a pfunaka va Yuda. Nehemia a nga va chavi valala va yena. U lavile ku ya kambela Yerusalem, kutani u tlhandlukele kwale a rhendzeleka ni muti a vona makhumbi hinkwawo la ma ma bundzuxiweke.
U yile kona ni vusiku leswaku a nga voniwi hi munhu ni ku tiva leswaku u endla yini. Hi mundzhuku wa kona ni mixo, Nehemia a vitana va Yuda hinkwavo a ku: "Tanani hi pfuxa rirhangu ra Yerusalem, kutani hi nga ti tshama etinganeneni ni le nhlomulweni. A va byela a ku Xikwembu Xi na mina, na swona ndzi kumile mpfumelelo wo huma eka hosi ya Babilona. Kutani va Yuda va hlamula va ku: "A hi sunguleni ku aka."
Xifaniso 21: Ta ku akiwa ka rirhangu
Nehemia 3:1-6:19
Languta xifaniso lexi, Va Yuda va sungule ku tirha. Van'wana va susa mathyaka loko va n'wana va aka rirhangu va hoxa tinyangwa va nghenisa timbati. Valala va va Yuda va kwata ngopfu, va kariba swinene. Kutani Nehemia a kombela na kambe eka Xikwembu. A lava leswaku Xikwembu Xi n'wi kombo leswi a faneleke ku swi endla. Kutani Nehemia a veka va va nuna lava va hlomeke e rirhangwini ku rindza vatirhi.
U n'wana na u n'wana u hlomile hi matlharhi va ti lunghisela myimpi. Valala va tsandzekile ku dlaya Nehemia kumbe va Yuda va n'wana. Ntirho wu yile mahlweni. Hi nkarhi wo ringana 52 wa masiku, rirhangu a ri herile ri akiwile. Hina hi hava vutlharhi byo tiva leswi swi nga leswinene. Hi hava matimba yo endla leswi lulameke. Xikwembu Xi na matimba hinkwawo ni vutlharhi hinkwabyo. Ku fana na Nehemia, hi fanele ku khongela Xikwembu, hi Xi tshemba, hi Xi yingisa, hi yingisa Rito ra Xona, ha kona hi ta tiva leswaku Xi ta hi lwela.
Xifaniso 22: Ezra u hlaya Nawu
Nehemia 8:1-13:31
Loko marhangu ma herile ku aka, va Yuda va hlengeletana e Yerusalem, Ezra muprista wa Xikwembu, u va hlayerile nawu wa Xikwembu. Wu le ka Rito ra Xikwembu ku nga Bibele. Vanhu va n'wana va sungula ku rila. Va swi tivile leswaku a va hlayisanga no yingisa milawu ya Xikwembu. Hikokwalaho Xikwembu Xi nga endla leswaku valala va vona va va dlaya va herisa ni muti wa vona. VaJuda va swi lavila ku tlhela etindleleni ta vona to biha va landzela tindlela to luluma ta Xikwembu na kambe. Nehemia a ku ka vanhu: "Mi nga hlundzuki, kumbe ku hlunama hikuva ntsoko wa Hosi imatimba ya n'wina." Vanghana, mi nawo ntsako? Xikwembu Xi hi nyika ntsako ni matimba ya Moya loko hi tiva Xikwembu, hi yingisa Rito lero Kwetsima ku nga Bibele. Yingisani ndzi mi byela leswaku mi nga xi tivisa ku yini Xikwembu le Xi xa Nehemia. Hi Xona Xikwembu Xi ri Xoxe xa Ntiyiso.
Xifaniso 23: Yesu eXihambanweni
Yohane 19:17-30
Indlela i yin'we ntsena ya ku tiva Muvumbi-nkulu ku nga Xikwembu. Xikwembu Xi rhumele N'wana wa Xona, Yesu ku ta hi komba ndlela. Yesu U hanyile la misaveni khale ngopfu, malembe yo tala swinene la ma nga hundza. U endlile swilo swo tala ngopfu leswinene swo pfuna hina vanhu. U hi kombile ni ndlela yo hanya ya ku tsakisa Xikwembu. Kambe a hi landzelanga tindlela ta Yena. Hi dyohele Xikwembu. Xikwembu Xi ba mudyohi loyi a cukumetaka tindlela ta Xona, kutani endzaku ka rifu munhu wo tano wa hlongoriwa, a susiwa e ka Yena a yisiwa etiheleni la a nga ta tshwa hi la ku nga heriki.
Rito ra Xikwembu ri hi dyondzisa leswaku Xikwembu Xi endlile munhu wo sungula hi ntshuri wa misava, na swona loko hifa miviri ya hina yi tlhelela entshurini laha hi nga huma kona. Kambe miri wa moya, lowu wu nga xiphemu xa hina, wu tlhelela ka Xikwembu le Xi Xi nga hi nyika wona laha hi nga ta kuma hakelo ya hina kumbe ku biwa hi laha ku nga heriki. Yingisani, Xikwembu Xi ponise Elisha na Daniel e ku dlayweni hi mavoko ya vanhu, Kambe Xi pfumela va bihi va dlaya Yesu. Va n'wi gongondzela e Xihambanweni e mbandzini.
Yesu u rhwele maxangu ya swidyoho swa u n'wana na u n'wana hikuva a rhandza vanhu hinkwavo. Kutani loko hi ti sola, hi hundzuka, Xikwembu Xi ta hi rivalela swidyoho swa hina leswaku hi ta n'wi tiva hi landzela tindlela ta Yena nakambe Hikuva e ka valandzeri va Yesu va ntiyiso, a ku ngavi na rifu kumbe nhlomulo, kambe va ta rhandza notirhela Yena hi la ku nga heriki.
Xifaniso 24: Yesu u komba ndlela yo ya ka vutomi lebyi nga heriki
Matt. 7:13-14; Johanne 14:6; VaRoma 3:10-23
Vanghana, loko vanhu va tshamela ku nga yingisi Xikwembu, va famba hi ndlela ya budula yo anama laha Sathan anga n'winyi wa swidyoho, Ndlela leyi yi yisa exivandleni xa nhlomulo lowu nga heriki. Un'wana ni u n'wana loyi a veleki waka laha misaveni leyi, u nghenela ndlela leyi yo anama. (Leyi intiyiso-ntiyiso eka mina na wena.) Hikuva Rito ra Xikwembu ri ri "Hinkwerhu hi dyohile....." Hikwalaho ka kuva hinkwavo vanhu hi ri vadyohi hinkwerhu hi fanele ku biwa kumbe hi nkhayi wa Xikwe mbu, Kambe Xikwembu Xi rhumerile N'wana wa Xona Yesu ku ta rhwala swidyoho a biwa ematshan'weni ya hina. Xikwembu Xi pfuxile Yesu e kufeni, kutani wa hanya ku hi komba ndlela yo tlhelela ka Xikwembu. Yesu u te: "Hi mina Ndlela ni Ntiyiso ni Vutomi a ku na munhu loyi a nga taka ka Tatana loko ku ngari hi Mina." Lava va landzelaka Ndlela ya Yesu, a va nga ngheni endzhaweni ya nhlomulo lowu wu nga heriki, kambe Sathan ni va landzeri va yena va ta ya kona. Hi fanele ku landzela ndlela ya Yesu sweswi. Indlela yo tika yo khuma. Hikwalaho ka swidyoho swa la misaveni vanhu va ta xaniseka, la misaveni.
Kambe Yesu U na lava va N'wi landzelaka minkarhi hinkwayo ku va nyika matimba. E ka va landzeri va Yesu, ku na nthsembo no langutela hikuva ndlela ya Yena Yesu yi yisa etilweni.
Etilweni a ku na nhlomulo kumbe kuxaniseka, kambe ku na ntsako ni ku rhulo hilaha ku nga heriki a ka vanhu hinkwavo lava va yaka etilweni va ta gandzela no rhandza Xikwembu va tshama na Xona hi laha ku nga heriki. Loko u lava ku tshika tindlela ta Satan u famba hindlela ya Yesu leyi yi yi saka ka Xikwembu u nga khongerisa xi leswi: Tatana Xikwembu xa le matilweni, ndzi fambile endleleni ya Satan ndzi landzela ku navela ka mina, ni mianakanyo yo biha ni tindela ta mina to biha, Ndzi kombela ku rivaleriwa mina ndzi nga mudyohi. Ndza nkhensa Hosi Yesu hikuva U file e Xihambanweni, U rhwele maxangu ya swidyoho swa mina. Inkomu hikuva Ngati ya Wena yi ndzi hlantswe e ka swidyoho hinkwaswo. Hosi Yesu ndzi ku amukela tanihi Hosi ni Muponisi wa mina. Inkomu Hosi hikwalaho ka Moya wa wena lowo kwetsima, wu ndzi nyika matimba ya kuva N'wana wa Xikwembu, ndzi ta yingisa Rito ra Xikwembu ku nga Bibele. Ndzi kombela leswi hi vito ra N'wana wa wena Hosi Yesu. Amen.


text:
JULY 1, 2014
RHAXIYA
Huvo Ya Matiko Ya Yuropa Ya Timfanelo Ta Vanhu Yi Yima Ni Mfanelo Yo Gandzela Ya Timbhoni Ta Yehovha Le Rhaxiya
Hi June 26, 2014, Huvo ya Matiko ya Yuropa ya Timfanelo ta Vanhu (European Court of Human Rights [ECHR]) yi yime ni Timbhoni ta Yehovha eka mfanelo ya tona yo gandzela handle ko kavanyetiwa swi nga ri enawini hi valawuri va le Rhaxiya. Hi ku ya hi xiboho lexi yi xi tekeke, Huvo yi kume leswaku maphorisa ya tiko ra Rhaxiya ma tlule Nawu wa vu-5 (mfanelo yo va ni ntshunxeko swin’we ni nsirhelelo) ni wa vu-9 (ntshunxeko wa mianakanyo, ripfalo ni vukhongeri) lowu vekiweke hi Ntwanano wa Yuropa wa Timfanelo ta Vanhu (Nhlangano) loko ma ta va ma kavanyete nhlangano wa vukhongeri swi nga ri enawini hi vusiku bya April 12, 2006.
Hi vusiku byebyo, Timbhoni ta Yehovha emisaveni hinkwayo a ti hlanganile eka nhlangano wa tona wa vukhongeri wa lembe ni lembe wo tsundzuka rifu ra Yesu Kreste. Mavandlha mambirhi ya le Moscow a ma hirhe holo ya xikolo leswaku ma ta khoma nhlangano lowu wo hlawuleka naswona a ku languteriwe vagandzeri vo tlula 400 leswaku va va kona. Loko nhlangano wu ri karhi wu ya emahlweni, maphorisa ma fike hi timovha ta khume ni swibazana swimbirhi, Maphorisa Lama Leteriweke Hi Ndlela Yo Hlawuleka (OMON) lama a ma hlomile ni lama ambaleke tiyunifomo to hambana-hambana. Hi ku hatlisa ma rhendzele muako kutani ma kavanyeta nhlangano wa vukhongeri handle ka mpfumelelo. Ma lerise lava a va ri kona leswaku va huma kutani ma nghena ma secha holo kutani ma teka minkandziyiso ya vukhongeri naswona ma khome vavanuna va 14 hi nkani ma va yisa exitichini xa maphorisa xa le ndhawini ya kwalaho, laha ma nga va pfalela ekhotsweni. Gqweta leri a ri vitaniwile leswaku ri ta yimela Timbhoni leti a ti khotsiwile, ri fike exitichini xa maphorisa leswaku ri ta ti pfuna. Maphorisa ma ri sechile, ma ri lahlela ehansi, ma veka mukwana enhan’wini ya rona kutani ma ri xungeta leswaku loko ro mangala xivilelo, ndyangu wa rona wu ta va ekhombyeni. Endzhaku ka kwalomu ka tiawara ta mune, Timbhoni leti a ti khotsiwile ti ntshunxiwile kutani ti pfumeleriwe ku ya emakaya ya tona.
Nikolay Krupko swin’we ni Timbhoni tin’wana tinharhu leti a ti khomiwile, ti mangalele valawuri lava kavanyeteke nhlangano wa vukhongeri ni ku khomiwa ka tona swi nga ri enawini. Endzhaku ka loko Huvo ya Xifundzha ya le Lyublino ni Huvo ya le Dorobeni ra le Moscow ti ale xivilelo xa Timbhoni leti, ti hetelele ti yise xivilelo xa tona eka ECHR hi June 2007.
Hi June 26, xiboho lexi ECHR yi xi tekeke eka nandzu wa Krupko ni Tin’wana leti mangaleleke tiko ra Rhaxiya, yi te: “Huvo yi endle hilaha ku fanaka, hambi ku ri eka milandzu leyi valawuri va nga tivisiwangiki hi ta xiendlakalo xo karhi kambe laha vanhu va kona va nga tlulangiki nawu, laha maphorisa ma nga va hangalasa enhlanganweni wa vona wo rhula, a swi nge tekiwi tanihi leswi ‘amukelekaka eka vandla ra xidimokrati.’ . . . Xiboho lexi tekiweke emhakeni leyi nga humelela xa twala eka nandzu lowu xiendlakalo xa kona a xi nga ri na huwa kambe a ku ri nkhuvo wa vukhongeri lowu rhuleke lowu a wu ri eholweni lowu a wu nga kavanyeti kumbe ku va ni khombo etikweni. Ku nghenelela ka maphorisa yo tala lama hlomeke hi xikongomelo xo kavanyeta nkhuvo, hambiloko valawuri va swi teka swi nga ri nawini ku va va nga tivisiwanga ka ha ri ni nkarhi ni ku khoma vavanuna tiawara tinharhu, a swi nga kombisi ku sirhelela tiko.”
Lexi i xiboho xa vumune lexi tekiweke ehenhleni ka tiko ra Rhaxiya hikwalaho ko onha timfanelo ta Timbhoni ta Yehovha. Hi 2007, ECHR yi teke xiboho eka nandzu wa Kuznetsov ni Tin’wana leti mangeleleke tiko ra Rhaxiya, xa leswaku Rhaxiya ri tlule nawu wa Nhlangano loko valawuri va le Chelyabinsk va kavanyete nhlangano wa Timbhoni leti feke tindleve swi nga ri nawini. Hi 2010, ECHR yi teke xiboho ehenhleni ka Rhaxiya malunghana ni Timbhoni ta Yehovha ta le Moscow leti mangaleleke Rhaxiya, eka nandzu lowu Muchuchisi wa le Dorobeni ra Moscow a pfaleke ni ku yirisa vandla ra swa nawu ra Timbhoni ta le Moscow. Hi 2013, eka nandzu wa Avilkina ni Tin’wana leti mangaleleke Rhaxiya, ECHR yi teke xiboho xa leswaku Rhaxiya ri onhe timfanelo ta tona ta xihundla loko Muchuchisi wa Doroba ra St. Petersburg a ta va a lerise leswaku ku paluxiwa rungula ra xihundla ra swa vutshunguri.
Swiboho swa ECHR swi tiyisekisa vumbhoni bya leswaku valawuri va le Rhaxiya lava ringeteke ku sivela vugandzeri bya Timbhoni ta Yehovha, va lwisane ni ntshunxeko lowu tiyisekisiweke hi Vumbiwa bya Federexini ya le Rhaxiya ni Nhlangano.


text:
Samuel Njinga
Vanhu vale ka xifundza xa Mwenezi vupela-dyambu tikweni ra hosi Maranda vale ku keteni hi ndlala leyi yi nga kona. Van`wana va hanya hi ku dya mihandzu yale misinyeni yo hambana-hambana. Mufambisi wa xifundza, Rosemary Chingwe u te yena tindhawu leti nga ni ndlala tikatsa wadi 1 ku ya fika wadi 18. "Ndlala yi kona hi xitalo eka wadi 1 ku ya fika wadi 18. Vanhu va pfuniwa hi WFP leyi yi ntirhisanaka swin`we na Mwenezi Development Training Centre leswaku va ta phikula xirhalanganya lexi. Kahle-kahle ndzi nga boxa leswaku vanhu ntlhanu wa makumi eka dzana, ku vula 50% hi xinghezi, va pfuniwa hi WFP."
Ndhawu ya ka Maranda yi kumiwa ntlatuko wa nambye wa Mwenezi nakambe rheveni ra vupela-dyambu ka xifundza xa Mwenezi. Handle ka ndlala, tipato leti tiyaka ka Maranda hile Dinhe, Chemvana, Marinda, Dhengenya, Firidzi, Boterere nale Rushumbe swova swirhimbani swa vutomi. Xirhilo xa vanhu lava hi leswaku loko vanyikeri kumbe ku mfumo wu va lungisela buloho xikan`we na pato leri kongomaka ka Maranda hile dan`wini ra ka Manyuchi ka ri huma Sarahuru. news


text:
Tirhela Yehovha, Hayi Sathana
Hinkwerhu ka hina hi ni ntshunxeko wo tihlawulela. Hi fanele hi hlawula leswaku hi lava ku tirhela Yehovha kumbe Sathana ni madimona yakwe. A hi nge swi koti ku swi endla ha swimbirhi. Vona ndlela leyi ku nga vutlhari ha yona ku tirhela Yehovha!
Yehovha Hi Lonene
Hilaha hi dyondzeke hakona, madimona ma tsakela ku vavisa ni ku kanganyisa vanhu. Yehovha a nga tano. U rhandza vanhu ku fana ni tatana la rhandzaka vana va yena. I Munyiki wa “nyiko yin’wana ni yin’wana leyo saseka ni mikateko hinkwayo leyi hetisekeke.” (Yakobo 1:17) Ku hava nchumu lowunene lowu a wu tsonaka vanhu, hambi hi nxavo lowukulu eka yena hi yexe.—Vaefesa 2:4-7.
Ehleketa hi swilo leswi endliweke hi Yesu N’wana wa Xikwembu loko a ri laha misaveni. U endle leswaku timbheveve ti vulavula ni leswaku mabofu ma vona. U hanyise vanhu va nhlokonho ni vanhu lava lamaleke. U hlongole madimona ni ku hanyisa mixaka hinkwayo ya mavabyi. Hi ku pfuniwa hi matimba ya Xikwembu Yesu u kote ku pfuxa vafi.—Matewu 9:32-35; 15:30, 31; Luka 7:11-15.
Ematshan’wini yo vula mavunwa leswaku xi hi kanganyisa, mikarhi hinkwayo Xikwembu xi vulavula ntiyiso. A xi kanganyisi munhu hambi ku ri wihi.—Tinhlayo 23:19.
Papalata Mikhuva Leyi Thyakeke
Hilaha vulwembu bya pume byi phasaka nhongana ha kona, vanhu va timiliyoni va phasiwe hi ku tshemba mavunwa. Va chava vafi. Va chava madimona. Va karhateka hi mindzhukano, mihlolo, timhamba, ni ku phahla. Va boheleriwe hi tidyondzo ni mikhuva leyi sekeriweke eka vun’wa bya Sathana Diyavulosi. Malandza ya Xikwembu a ma phasiwanga hi xin’wana xa swilo leswi.
Yehovha u ni ntamu lowukulu swinene ku tlula Sathana. Loko u tirhela Yehovha, u ta ku sirhelela eka madimona. (Yakobo 4:7) Vuloyi a byi nge tirhi eka wena. Hi xikombiso, eNigeria, tin’anga tinharhu ta xintima ta matimba swinene ti tirhise vuloyi, a ti lava ku dlaya Mbhoni ya Yehovha leyi aleke ku suka edorobeni. Loko vuloyi byi hlulekile, yin’wana ya tin’anga leti ta xintima yi sungule ku chava, yi ya eka Mbhoni, ivi yi kombela ndzivalelo.
Loko madimona ma ku karhata, u nga vitana Xikwembu hi vito ra xona ku nga Yehovha naswona xi ta ku sirhelela. (Swivuriso 18:10) Kambe leswaku u kuma nsirhelelo wa Xikwembu, u fanele u papalata xin’wana ni xin’wana lexi fambisanaka ni vungoma ni ku gandzela madimona. Vagandzeri va Xikwembu va le Efesa wa khale va endle tano. Va hlengelete tibuku ta vona hinkwato ta vungoma ivi va ti hisa. (Mintirho 19:19, 20) Namu ntlha malandza ya Xikwembu ma fanele ku endla tano. Tihambanise ni timhamba, switshungulo, swihakarho swa “nsirhelelo,” ku phahla, tibuku ta vungoma ni xin’wana ni xin’wana lexi hlanganeke ni mikhuva ya vungoma.
Vana eVugandzerini Bya Ntiyiso
Loko u lava ku tsakisa Xikwembu, a swi enelanga ku fularhela vugandzeri bya mavunwa ni ku tshika ku endla swilo swo biha ntsena. U fanele u va evugandzerini lebyi tengeke naswona u byi hisekela. Bibele yi komba leswi lavekaka:
Hlanganyela Ni Timbhoni Ta Yehovha
Sathana ni madimona va ni vanhu emisaveni lava dyondzisaka ni ku endla swilo swo biha. Kambe Yehovha na yena u ni vanhu. I Timbhoni ta Yehovha. (Esaya 43:10) Emisaveni hinkwayo, ku ni Timbhoni leti tlulaka nhungu wa timiliyoni. Hinkwato ka tona ti ringeta hi matimba ku endla swilo leswinene ni ku dyondzisa vanhu ntiyiso. Ematikweni yo tala, u nga tihlanganisa na tona eHolweni ya Mfumo, laha ti nga ta ku amukela hi mandla mambirhi.
Ntirho wa tona i ku pfuna van’wana ku tirhela Xikwembu. Ti ta dyondza Bibele na wena ekaya ra wena, ti ku pfuna ku dyondza ku gandzela Yehovha hi ndlela leyi lulameke. Leswi a swi kali swi lava u swi hakelela. Timbhoni ta swi tsakela ku dyondzisa ntiyiso hikuva ti rhandza vanhu naswona ti rhandza Yehovha Xikwembu.


text:
YOOHUSERYA 2
Ntakhara Heeni Nnichaniwaahu Anamoona a Yehova?
Achu ancipale anuupuwela wi Anamoona a Yehova nsina na ekerexa evyaani. Nyenya, opacerya khalai ovira miyakha 2.700, arummwa a Muluku eeparipari yaasuweliwa ntoko “anamona” awe. (Isaiya 43:10-12, BNM) Ophiyerya mu eyaakha 1931, hiyaano naasuweliwa ntoko Oohuserya a Piipiliya. Ntakhara heeni nikunxaahu nsina Anamoona a Yehova?
Nla nnamweemelela Muluku ahu. Mwawiiwanana ni soorempwa ni mata sakhalai, nsina na Muluku, Yehova, ninnaphwanyeya ikwaha masana masaneene Mpiipiliyani. Mu a Piipiliya ancipale nsina na Muluku nla nooraceelihiwa ni masina a ncicimiho, ntoko Apwiya naari Muluku. Nyenya, Muluku eeparipari aahiisooneiha meekheiye wa Moose moorweela wa nsina nawe, Yehova, ariki: “Ti nenla nsina naka wa mahiku othene.” (Mukwaha 3:15, BNM) Mwawiihiiha, yene ohiihiyaniha meekheiye ni amuluku oothene atheru. Hiyaano ninniirumiha okuxa nsina naweela na Muluku.
Nla nnooniherya muteko ahu. Achu ancipale akhalai, opacerya ni mulopwana eekhaikhai Haavele, yaavaha onamoona wa nroromelo naya vooloca sa Yehova. Moovira wa iyaakha masana masaneene, Noowa, Aaparahamu, Saara, Moose, Tavite, ni akina yaapaka makupa a ‘neku ntokotoko na anamoona.’ (Ahebri 11:4–12:1) Hiihaa ntoko muchu aweerela onamoona va mulacu ntakhara muchu mukina ohirino nthowa, hiyaano noolakelela osuweliha eparipari vooloca sa Muluku ahu.
Nnamutakiherya Yesu. Piipiliya onnamwichana owo “namona óroromeleya ni éparipari.” (Yawupulula 3:14) Mwaneene Yesu aaloca wi ‘ahoniherya nsina na Muluku’ nave atitelela ‘werela namona ni eparipari’ vooloca sa Muluku. (Yohane 17:26; 18:37) Oomuchara a Kiristu eeparipari anaphwanela okuxa nsina na Yehova ni weeriha wi nsuweliwe. Ti yeeyo Anamoona a Yehova aniilipixeryaaya weera.
Ntakhara heeni Oohuserya a Piipiliya aakuxa nsina nawi: Anamoona a Yehova?
Opacerya liini Yehova oreiyeno Anamoona veelaponi yavathi?
Taani ori Namoona oopwahaxa a Yehova?


text: 4 Varhandziwa, mi nga kholwi marito hinkwawo lama huhuteriweke,+ kambe kambisisani marito lama huhuteriweke mi vona loko swi ri leswaku ma huma eka Xikwembu,+ hikuva ku humelele vaprofeta vo tala va mavunwa emisaveni.+2 Marito lama huhuteriweke lama humaka eka Xikwembu+ mi ta ma tiva hi leswi: Marito hinkwawo lama huhuteriweke lama pfumelaka leswaku Yesu Kreste u tile a ri wa nyama ma huma eka Xikwembu,+3 kambe marito hinkwawo lama huhuteriweke lama nga n’wi pfumeriki Yesu a ma humi eka Xikwembu.+ Ku tlula kwalaho, lawa i marito lama huhuteriweke ya mukaneti wa Kreste lawa mi tweke leswaku ma ta,+ naswona sweswi se ma le misaveni.+4 Vana lavatsongo, mi huma eka Xikwembu, naswona mi va hlurile vanhu volavo,+ hikuva loyi a nga ni vun’we+ na n’wina u nkulu+ eka loyi a nga ni vun’we ni misava.+5 Vona va huma emisaveni;+ hi yona mhaka leyi va vulavulaka leswi humaka emisaveni naswona misava ya va yingisa.+6 Hina hi huma eka Xikwembu.+ Loyi a tivaka Xikwembu wa hi yingisa;+ loyi a nga humiki eka Xikwembu a nga hi yingisi.+ Leyi i ndlela leyi hi lemukaka ha yona marito lama huhuteriweke ya ntiyiso ni marito lama huhuteriweke lama hoxeke.+7 Varhandziwa, a hi hambeteni hi rhandzana,+ hikuva rirhandzu+ ri huma eka Xikwembu, naswona mani na mani la nga ni rirhandzu u velekiwe hi Xikwembu+ naswona u tiva Xikwembu.+8 Loyi a nga riki na rirhandzu a nga tivi Xikwembu, hikuva Xikwembu i rirhandzu.+9 Rirhandzu ra Xikwembu ri kombisiwile eka hina,+ hileswi Xikwembu xi rhumeke N’wana+ wa xona la tswariweke a ri swakwe emisaveni leswaku hi ta kuma vutomi ha yena.+10 Rirhandzu ri tise xileswi, ku nga ri leswaku hina hi rhandze Xikwembu, kambe xona xi hi rhandzile kutani xi rhuma N’wana wa xona a va gandzelo+ ra ku vuyelelana+ ra swidyoho+ swa hina.11 Varhandziwa, loko leyi ku ri ndlela leyi Xikwembu xi hi rhandzeke ha yona, kutani hina hi boheka ku rhandzana.+12 A nga kona ni un’we la tshameke a vona Xikwembu.+ Loko hi hambeta hi rhandzana, Xikwembu xi tshama eka hina naswona rirhandzu ra xona ri endliwa ri hetiseka eka hina.+13 Ha swi tiva leswaku hi tshama hi ri ni vun’we+ na xona ni leswaku xona xi tshama xi ri ni vun’we na hina,+ hileswi xi hi nyikeke moya wa xona.+14 Ku engetela kwalaho, hina hi swi vonile+ naswona hi nyikela vumbhoni+ bya leswaku Tatana u rhume N’wana wa yena leswaku a va Muponisi wa misava.+15 Mani na mani la vulaka leswaku Yesu Kreste i N’wana wa Xikwembu,+ Xikwembu xi tshama xi ri ni vun’we ni lowo tano naswona yena u tshama a ri ni vun’we ni Xikwembu.+16 Naswona hina se hi tiva rirhandzu+ leri Xikwembu xi nga na rona eka hina naswona hi ri khorwile.Xikwembu i rirhandzu,+ loyi a tshamaka a ri ni rirhandzu+ u tshama a ri ni vun’we ni Xikwembu naswona Xikwembu xi tshama xi ri ni vun’we+ na yena.17 Leyi hi yona ndlela leyi rirhandzu ri endliweke ha yona ri hetiseka eka hina, leswaku hi va ni ntshunxeko wo vulavula+ hi siku ra vuavanyisi,+ hikuva, leswi yena a nga tano, na hina hi tano emisaveni+ leyi.18 A ku na ku chava erirhandzwini,+ rirhandzu leri hetisekeke ri cukumetela ku chava ehandle, hikuva ku chava ku vanga xirhalanganya. Kunene, loyi a nga ehansi ka ku chava a nga si endliwa a hetiseka erirhandzwini.+19 Loko ku ri hina, hi ni rirhandzu, hikuva hi xona xi nga sungula xi hi rhandza.+20 Loko mani na mani a ku: “Ndzi rhandza Xikwembu,” kasi u venga makwavo, i muhembi.+ Hikuva loyi a nga rhandziki makwavo,+ la n’wi vonaka, a nge swi koti ku rhandza Xikwembu lexi a nga si tshamaka a xi vona.+21 Naswona xileriso lexi hi xi kuma eka xona,+ leswaku loyi a rhandzaka Xikwembu u fanele a rhandza ni makwavo.+


text: 11 Ndzi navela leswaku mi ndzi lehisela mbilu hi ku pfumala ku anakanyela+ lokutsongo. Kambe, entiyisweni, ma ndzi lehisela mbilu!2 Hikuva ndzi ni mavondzo eka n’wina hi mavondzo+ ya vukwembu, hikuva mina hi xiviri ndzi mi vutele+ eka nuna+ un’we leswaku ndzi ta mi nyiketa mi ri nhwana la tengeke+ eka Kreste.+3 Kambe ndza chava leswaku hi ndlela yo karhi, hilaha nyoka yi kanganyiseke Evha+ hakona hi vukanganyisi bya yona, mianakanyo ya n’wina yi nga onhiwa+ eka ku tshembeka ni ku tenga loku faneleke Kreste.+4 Hikuva, hilaha swi nga hakona, loko un’wana a fika a ta chumayela ha Yesu un’wana ku nga ri yena loyi hi chumayelaka+ ha yena, kumbe mi amukela moya wun’wana ku nga ri wona lowu mi wu amukeleke,+ kumbe mahungu lamanene+ ku nga ri wona lawa mi ma amukeleke, mi n’wi+ lehisela mbilu hi ku olova.5 Hikuva ndzi xiya leswaku a ndzi si kumeka ndzi ri wa le hansi+ hambi ku ri hi nchumu wun’we eka vaapostola va n’wina lavanene+ ngopfu.6 Kambe hambiloko ndzi pfumala vutshila eku vulavuleni,+ hakunene a ndzi byi pfumali evutivini;+ kambe hi ndlela yin’wana ni yin’wana a hi byi kombisa eka n’wina eka swilo hinkwaswo.+7 Kumbe, xana ndzi endle xidyoho hi ku titsongahata+ leswaku n’wina mi tlakusiwa, hileswi ndzi mi byeleke mahungu lamanene ya Xikwembu hi ku tsaka handle ka nxavo?+8 Mavandlha man’wana ndzi ma kanganyisile hi ku amukela malunghiselelo ku endlela leswaku ndzi tirhela n’wina;+9 kasi loko ndza ha ri na n’wina naswona ndzi wele eku pfumaleni, a ndzi vanga ndzhwalo ni le ka un’we,+ hikuva vamakwerhu lava humaka eMakedoniya+ va nyikele hi xitalo leswi ndzi swi kayivelaka. Ina, ndzi tihlayisile hi tindlela hinkwato leswaku ndzi nga vi ndzhwalo eka n’wina naswona ndzi ta ya emahlweni ndzi tihlayisa tano.+10 I ntiyiso+ wa Kreste eka mina leswaku a ku nge vekiwi xihinga eku tibumeni+ loku ka mina eswifundzheni swa Akaya.11 Hi xivangelo xihi? Hikuva a ndzi mi rhandzi ke? Xikwembu xa swi tiva leswaku ndza mi rhandza.+12 Kutani leswi ndzi swi endlaka ndza ha ta swi endla,+ leswaku ndzi ta herisa vukanganyisi eka lava lavaka vukanganyisi leswaku va ta kumiwa va ringana na hina exikhundlheni lexi va tibumaka ha xona.13 Hikuva vanhu vo tano i vaapostola va mavunwa, vatirhi+ lava xisaka, va tihundzula vaapostola va Kreste.+14 Naswona a swi hlamarisi, hikuva Sathana hi byakwe u tihundzula ntsumi ya ku vonakala.+15 Hikokwalaho a hi nchumu lowukulu loko vatirheli+ vakwe na vona va tihundzula vatirheli va ku lulama. Kambe makumu ya vona ma ta ya hi mintirho+ ya vona.16 Nakambe ndzi ri, Ku nga vi na munhu la ehleketaka leswaku a ndzi anakanyeli. Kambe, loko kunene mi ehleketa tano, ndzi amukeleni hambiloko ndzi vonaka ndzi nga anakanyeli, leswaku na mina ndzi ta tibuma+ katsongo.17 Leswi ndzi swi vulavulaka a ndzi swi vulavuli hi ku landza xikombiso xa Hosi, kambe i ndlela leyi vonakaka yi nga ri ya ku anakanyela, hi ku tiyiseka loku tlurisaka ka ku tibuma.+18 Leswi vo tala va tibumaka hi ku ya hi nyama,+ na mina ndzi ta tibuma.19 Hikuva mi va lehisela mbilu hi ku tsaka vanhu lava nga anakanyeliki, hi ku vona leswaku n’wina ma anakanyela.20 Entiyisweni, mi va lehisela mbilu hinkwavo lava va mi endlaka mahlonga,+ hinkwavo lava mitaka leswi mi nga na swona, hinkwavo lava tekaka leswi mi nga na swona, hinkwavo lava titlakusaka eka n’wina, hinkwavo lava mi baka exikandzeni.+21 Ndzi vula leswi tsongahataka hina, onge hi loko xiyimo xa hina xi tsanile.Kambe loko un’wana a endla hi vurhena eka nchumu wo karhi—a ndzi anakanyeli+ loko ndzi vulavula—na mina ndzi endla hi vurhena eka swona.22 Xana vona i Vaheveru? Na mina ndzi yena.+ Xana vona i Vaisrayele? Na mina ndzi yena. Xana vona i mbewu ya Abrahama? Na mina ndzi yona.+23 Xana vona i vatirheli va Kreste? Ndzi angula kukotisa munhu la pengaka, mina ndzi mupengi lonkulu:+ emintirhweni ndzi lo vuya hi xitalo,+ emakhotsweni ndzi lo vuya hi xitalo,+ ndzi bukuteriwe hilaha ku tlurisaka, ndzi ve ekusuhi ni mafu ko tala.+24 Ka ntlhanu eka Vayuda ndzi kume minkhavi+ ya 40 ku sala wun’we,25 ndzi biwe hi tinhonga+ kanharhu, ndzi khandliwe hi maribye+ kan’we, ndzi tshovekeriwe hi xikepe+ kanharhu, vusiku byin’we ni siku rin’we ndzi swi hete endzeni-ndzeni ka lwandle;26 ndzi ve emaendzweni ko tala, emakhombyeni ya milambu, emakhombyeni ya tinsulavoya,+ emakhombyeni ya le rixakeni+ ra mina, ndzi ve emakhombyeni ya matiko,+ emakhombyeni emutini,+ emakhombyeni emananga, emakhombyeni elwandle, emakhombyeni exikarhi ka vamakwerhu va mavunwa,27 entirhweni ni le ku tikarhateni, evusikwini+ bya nkelunkelu ko tala, endlaleni ni le torheni,+ eku pfumaleni ka swakudya+ ko tala, exirhamini ni le ku sweleni.28 Handle ka swilo sweswo swa le handle, ku ni leswi swi ndzi kavanyetaka siku ni siku, ku vilela hi mavandlha+ hinkwawo.29 I mani la tsaneke,+ kutani mina ndzi nga tsani? I mani la khunguvanyekaka, kutani mina ndzi nga hlundzuki?30 Loko ku fanele ku va ni ku tibuma, ndzi ta tibuma+ hi swilo leswi yelanaka ni ku tsana ka mina.31 Xikwembu ni Tata wa Hosi ya hina Yesu, xona lexi faneleke xi vongiwa hi masiku, xa swi tiva leswaku a ndzi hembi.32 EDamaska, ndhuna-nkulu ehansi ka Areta lowa hosi a yi rindza muti wa Vadamaska leswaku yi ndzi khoma,+33 kambe ndzi nembeletiwe hi xirhundzu+ efasitereni ra rirhangu kutani ndzi baleka mavoko ya yona.


text:
DYONDZO 27
Layiburari Ya Le Holweni Ya Mfumo Yi Nga Hi Pfuna Njhani?
Xana u nga swi tsakela ku endla ndzavisiso wo karhi leswaku u engetela vutivi bya wena hi Bibele? Xana u tsakela ku tiva hi tsalwa ro karhi kumbe munhu wo karhi, ndhawu yo karhi kumbe swin’wana leswi boxiweke eBibeleni? Kumbe u tshame u tivutisa loko Rito ra Xikwembu ri nga ku pfuna hi mhaka yo karhi leyi ku karhataka? Kutani u nga tirhisa layiburari ya le Holweni ya Mfumo.
Yi ni switirhisiwa leswi pfunaka swo endla ndzavisiso ha swona. Swi nga endleka leswaku a wu na minkandziyiso hinkwayo ya Timbhoni ta Yehovha leyi sekeriweke eBibeleni leyi kumekaka hi ririmi ra wena. Kambe layiburari leyi nga eHolweni ya Mfumo yi ni minkandziyiso yo tala ya sweswinyana. Nakambe swi nga ha endleka yi ri ni vuhundzuluxeri byo hambana-hambana bya Bibele, xihlamusela-marito lexinene ni switirhisiwa swin’wana leswi pfunaka ku endla ndzavisiso. U nga tirhisa layiburari ya n’wina loko minhlangano yi nga si sungula niloko yi herile. Loko ku ri ni khompyuta, yi nga ha va yi ri ni Watchtower Library. Watchtower Library leyi nga eka khompyuta yi ni minkandziyiso ya hina yo tala naswona yi ni nchumu lowu swi olovaka ku wu tirhisa wo lavisisa ha wona lowu u nga lavisisaka nhloko-mhaka, rito kumbe ndzimana yo karhi.
Yi pfuna swichudeni eka Minhlangano Ya Mahanyelo Ni Ntirho Wa Hina Wo Chumayela. U nga swi kota ku yi tirhisa kahle layiburari ya le Holweni ya Mfumo loko u lunghiselela tinkulumo ta wena. Mulanguteri wa Mahanyelo Ni Ntirho Wo Chumayela hi yena a langutelaka layiburari. U ni vutihlamuleri bya ku tiyiseka leswaku minkandziyiso ya sweswinyana yi kona ni leswaku yi hlelekile. Yena kumbe munhu loyi a dyondzaka na wena Bibele a nga ku komba ndlela leyi u nga ri kumaka ha yona rungula leri u ri lavaka. Hambiswiritano, tibuku leti nga le layiburari a ti fanelanga ti tekiwa eHolweni ya Mfumo. Hi fanele hi tikhoma kahle tibuku toleto naswona hi nga ti tsala-tsali.
Bibele yi vula leswaku loko hi ta kuma “vutivi bya Xikwembu,” hi fanele hi tiyimisela ku byi lavisisa “kukota xuma lexi fihliweke.” (Swivuriso 2:1-5) Layiburari ya le Holweni ya Mfumo yi nga ku pfuna ku endla ndzavisiso wolowo.
Hi swihi switirhisiwa swo endla ndzavisiso ha swona leswi nga kona elayiburari ya le Holweni ya Mfumo?
I mani la nga ku pfunaka leswaku u yi tirhisa kahle layiburari?


text:
LESWI NGA PFUNAKA NDYANGU | VUKATI
Ndlela Yo Tshika Xikhomela
NTLHONTLHO
A wu nge swi rivali swilo swo biha leswi munghana wa wena wa vukati a tshameke a swi vula kumbe ku swi endla, marito lama tlhavaka ni swilo swin’wana leswi a swi endleke handle ko anakanya a swi suki emianakanyweni ya wena. Hikwalaho ka sweswo, ndlela leyi a wu n’wi rhandza ha yona yi hungutekile hikwalaho ka xikhomela. Swi tikomba onge a ku na lexi u nga xi endlaka kambe u ta boheka ku tiyisela hambiloko u nga ha n’wi rhandzi. U tlhela u va ni xikhomela eka munghana wa wena wa vukati hikwalaho ka sweswo.
Tiyiseka leswaku xiyimo xi nga cinca. Kambe xo sungula, xiya swilo swi nga ri swingani malunghana ni xikhomela.
LESWI U FANELEKE U SWI TIVA
Xikhomela xi nga dlaya vukati. Ha yini? Xi endla leswaku timfanelo ta nkoka leti vukati byi faneleke byi akiwa eka tona ti nga kombisiwi, ku katsa rirhandzu, ku tshembana ni ku tshembeka. Hi ndlela yin’wana, xikhomela a xi vangiwi hi swiphiqo swa vukati kambe xona hi xoxe i xiphiqo xa vukati. Hi yona mhaka leyi Bibele yi nge: “Ku leva hinkwako ni ku hlundzuka ni vukarhi ni huwa ni mavulavulelo ya nhlambha a swi susiwe eka n’wina swin’we ni vubihi hinkwabyo.”—Vaefesa 4:31.
Loko u ri ni xikhomela, wa tivavisa wena hi wexe. Ku va ni xikhomela swi fana ni loko u timakala hi wexe kutani u anakanya leswaku ku vava ku ta twiwa hi munhu un’wana. Ebukwini yakwe leyi nge Healing From Family Rifts, Mark Sichel u tsale a ku: “Xirho xa ndyangu lexi u nga ni xikhomela eka xona swi nga ha endleka xi nga karhatiwi hi nchumu, xi tiphina hi vutomi kumbexana xi nga ri na mhaka na swona sweswo.” Loko Sichel a gimeta u te: “Ku va ni xikhomela swi vavisa wena ngopfu ku tlula munhu loyi u nga ni xikhomela eka yena.”
Ku va ni xikhomela swi fana ni loko u timakala hi wexe kutani u anakanya leswaku ku vava ku ta twiwa hi munhu un’wana
Ku va ni xikhomela wo tihlawulela. Vanhu van’wana swi nga ha endleka va nga yi tshembi mhaka leyi. Va nga ha ku ‘Munghana wa mina wa vukati hi yena loyi a ndzi endlaka ndzi va ni xikhomela.’ Langutelo ro tano, ri va endla va dzikisa mianakanyo ya vona eka nchumu lowu va nga ta ka va nga swi koti ku lawula, ku nga swiendlo swa munhu un’wana. Ku hambana ni sweswo Bibele yi ri: “Un’wana ni un’wana a a kombise leswi ntirho wa yena wu nga swona.” (Vagalatiya 6:4) A hi nge swi koti ku lawula leswi munhu un’wana a swi vulaka kumbe ku swi endla kambe hi nga swi kota ku lawula ndlela leyi hi angulaka ha yona eka leswi a swi vulaka. Ku na swin’wana leswi u nga swi endlaka handle ka ku va ni xikhomela.
LESWI U NGA SWI ENDLAKA
Tivone nandzu hikwalaho ka leswi u nga ni xikhomela. Swa olova ku vona munghana wa wena nandzu. Kambe, tsundzuka leswaku ku va ni xikhomela wo tihlawulela. Swi tano ni hi ku rivalela. U nga hlawula ku yingisa xitsundzuxo xa le Bibeleni lexi nge: “Dyambu ri nga peli [wa] ha ri eka xiyimo xa ku kariha.” (Vaefesa 4:26) Ku rivalela swi ku nyika nkarhi wo langutana ni swiphiqo swa vukati bya wena hi ndlela leyinene.—Nawu wa Bibele: Vakolosa 3:13.
Tikambisise hi ku tshembeka. Bibele ya pfumela leswaku vanhu van’wana va ‘tala ku hlundzuka’ ni ku ‘voyamela evukarhini.’ (Swivuriso 29:22) Xana na wena u tano? Tivutise: ‘Xana ndzi rhandza timholovo? Xana ndzi hatla ndzi hlundzuka? Xana ndzi endla mhaka leyi nga vuriki nchumu yi va mhaka leyikulu?’ Bibele yi vula leswaku “loyi a tshamelaka ku vulavula hi mhaka, u hambanisa lava tolovelaneke.” (Swivuriso 17:9; Eklesiasta 7:9) Sweswo swi nga ha endleka ni le vukatini. Loko u ri ni xikhomela, tivutise, ‘Xana ndzi fanele ndzi n’wi lehisela mbilu munghana wa mina wa vukati?’—Nawu wa Bibele: 1 Petro 4:8.
Hlawula leswi nga swa nkoka. Bibele yi vula leswaku ku ni “nkarhi wa ku miyela ni nkarhi wa ku vulavula.” (Eklesiasta 3:7) A hi swihoxo hinkwaswo leswi ku faneleke ku vulavuriwa ha swona, minkarhi yin’wana u nga ha ‘vulavula hi mbilu loko u ri esangweni ra wena, kutani u miyela.’ (Pisalema 4:4) Loko u lava leswaku mi bula hi mhaka yo karhi leyi ku hlundzukiseke, yima ku kondza u vohla. Wansati un’wana loyi a vuriwaka Beatriz u ri: “Loko ndzi khunguvanyekile, ndza yimanyana leswaku ndzi sungula ndzi vohla. Hi ku famba ka nkarhi ndzi sungula ku swi xiya leswaku xihoxo xa kona a xi nga nyawuli, kutani sweswo swi ndzi endla ndzi vulavula hi xichavo.”—Nawu wa Bibele: Swivuriso 19:11.
Twisisa leswi ku “rivalela” swi vulaka swona. EBibeleni rito leri nge “rivalela” minkarhi yin’wana ri hundzuluxeriwe ku suka eka ririmi ro sungula, ku nga rito leri vulaka leswaku tshika nchumu wo karhi wu famba. Xisweswo, ku rivalela a swi vuli ku bakanya xihoxo onge hi loko ku nga endlekanga nchumu, kambe swi nga ha vula leswaku u fanele u xi tshika xi hundza, hi ku xiya leswaku ku va ni xikhomela swi nga ku vangela swiphiqo swa rihanyo ni ku dlaya vukati bya wena.


text:
SWIENDLAKALONKULU SWA LEMBE LERI NGA HUNDZA
Ku Nyiketeriwa Ka Marhavi
MAKWERHU wa xisati loyi a a ri eka nongonoko wo nyiketeriwa ka rhavi ra le Madagascar lowu a wu khomiwe hi Mugqivela January 24, 2015 u te: “A ndzi tsakile swinene.” Yena swin’we ni vaendzi van’wana va 583 a va tsakile ku vona makamara lamantshwa ya 19, ku katsa ni ndhawu yo dyela leyi ndlandlamuxiweke ni khixi leri pfuxetiweke hi vuntshwa. Ku ndlandlamuxiwe tihofisi ta ndzawulo ya Ntirho, ya Timali swin’we ni yo Pulana ni ku Aka ya le Tikweni. Ku engetela kwalaho, ndzawulo yo Rhekhoda swin’we ni ya Ririmi ra Mavoko ti kume tindhawu letintshwa to rhekhodela eka tona naswona ku sunguriwe Ndzawulo yo Tsala Braille. Endzhaku ko twa matimu ya ntirho wo chumayela wa le Madagascar, vaendzi va tiphine hi nkulumo yo nyiketela leyi nyikeriweke hi Mark Sanderson xirho xa Huvo leyi Fumaka.
Vanhu va Yehovha eJakarta, le Indonesia, a va tsakile loko ndhambi leyi a yi ri edorobeni rero yi phya hi nkarhi wa ku nyiketeriwa ka miako leyintshwa ya rhavi hi February 14, 2015. Sweswi rhavi ri ni xithezi xin’we xa tihofisi eka muako lowu nga ni swithezi swa 42 swin’we ni swithezi swa 12 leswi nga ekusuhi ni muako wun’wana. Tindzawulo to hlayanyana ta le Bethele ti le kusuhi ni miako yitsongo leyi nga kwalaho. Anthony Morris xirho xa Huvo leyi Fumaka u nyikele nkulumo yo nyiketela naswona hi siku leri landzelaka vanhu va 15 257 a va hlengeletane exitediyamu xa bolo leswaku va rhiya ndleve loko a ri karhi a nyikela nkulumo leyi nga ni nhlokomhaka leyi nge, “Hambeta U Tiyisela Ku Endla Leswi Nga Swinene.” Nongonoko a wu hlaleriwa hi endlelo ra Internet hi vanhu va 11 189 lava humaka etindhawini tin’wana ta 41, leswi endleke leswaku ku va xiendlakalo lexikulu xa vanhu va Yehovha lexi nga si tshamaka xi va kona eIndonesia. Ronald Jacka, un’wana wa varhumiwa vo sungula ku ya eIndonesia u ri: “Loko ndzi fika hi 1951, a ku ri ni vahuweleri va 26 ntsena etikweni hinkwaro. Kambe namuntlha, vanhu vo tlula 26 000 va ve kona eka nongonoko lowu wo hlawuleka. Hakunene Yehovha u katekise vanhu vakwe eIndonesia!”


text: 95 Tanani hi huwelela hi ku tsaka eka Yehovha!+A hi huweleleni hi ku hlula eka Ribye ra hina ra ku ponisa.+2 A hi yeni emahlweni ka yena hi ku nkhensa;+A hi n’wi yimbeleleleni miloti hi ku hlula.+3 Hikuva Yehovha i Xikwembu lexikulu+Hosi leyikulu ehenhla ka swikwembu+ leswin’wana hinkwaswo,4 Evokweni rakwe ku ni ku enta lokukulu ka misava+Naswona tinhlohlorhi ta tintshava i ta yena;+5 Loyi lwandle leri a ri endleke ri nga ra yena+Loyi mavoko yakwe ma vumbeke misava leyi omeke.+6 Tanani, a hi gandzeleni, hi nkhinsama;+A hi nkhinsameni+ emahlweni ka Yehovha Muendli wa hina.+7 Hikuva i Xikwembu xa hina, naswona hina hi vanhu va madyelo ya yena ni tinyimpfu ta voko rakwe.+Namuntlha loko mi yingisa rito rakwe,+8 Mi nga nonon’hwisi mbilu ya n’wina ku fana ni le Meriba,+Ku fana ni le masikwini ya Massa emananga,+9 Loko vatata wa n’wina va ndzi ringa;+Va ndzi kamberile, va tlhele va vona ntirho wa mina.+10 Ndzi nyenye xitukulwana xexo ku ringana malembe ya 40,+Kutani ndzi ku:“I vanhu lava hambukeke embilwini,+Naswona vona a va ti tivanga tindlela ta mina”;+11 Ndzi hlambanyile ndzi hlundzukile malunghana na vona ndzi ku:+“A va nge ngheni endhawini ya mina yo wisela eka yona.”+


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Mozambique
Rua da Micaia No. 160
Bairro Triunfo
Costa do Sol
MAPUTO
MOZAMBIQUE
+258 21-450-500
Ku Valanga
Hi Musumbhunuku ku ya fikela hi Ravuntlhanu
8:00 a.m. ku ya eka 11:00 a.m. na 1:00 p.m. ku ya eka 3:30 p.m.
Swi teka awara
Hi Ku Komisa
Ri langutela ku hundzuluxeriwa ka minkandziyiso ya Bibele hi tindzimi to hlayanyana. Loko ku valangiwa ku katsiwa ni swilo swa matimu swa Timbhoni ta Yehovha eMozambique.


text:
‘Rilani Ni Vanhu Lava Rilaka’
“Hambetani mi chavelelana, mi akana.”—1 TES. 5:11.
TINSIMU: 121, 75
1, 2. Hikwalaho ka yini hi fanele hi kambisisa ndlela leyi hi nga va chavelelaka ha yona lava feriweke? (Vona xifaniso lexi nga eku sunguleni ka xihloko lexi.)
SUSI u te: “Hambiloko se swi lava ku endla lembe n’wana wa hina a lovile a ha ha twa ku vava swinene.” Makwerhu un’wana u vule leswaku u “twe ku vava swinene” loko nsati wakwe a lova hi xitshuketa. Lexi twisaka ku vava a hi makwerhu loyi ntsena loyi a langutaneke ni gome ro fana ni leri. Swi nga endleka leswaku vamakwerhu vo tala a va nga swi langutelanga ku feriwa Armagedoni yi nga si fika. Ku nga khathariseki leswaku u feriwile kumbe u tiva un’wana loyi a feriweke, u nga tivutisa leswi: ‘Va nga chaveleriwa njhani lava feriweke?’
2 Swi nga endleka leswaku u tshame u twa ku vuriwa leswaku munhu u hlakarhela hi ku famba ka nkarhi. Kambe xana i mikarhi hinkwayo swi vaka tano? Noni yin’wana yi vula leswaku “leswi munhu a swi endlaka hi swona swi endlaka leswaku a hlakarhela.” Ku fana ni xilondza lexi holaka hi ku famba ka nkarhi, gome leri munhu a vaka na rona endzhaku ko feriwa, ri nga hela hakatsongotsongo. Kahlekahle lava feriweke va nga wu kuma kwihi nchavelelo?
YEHOVHA I “XIKWEMBU XA NCHAVELELO HINKWAWO”
3, 4. Hi swi tiva njhani leswaku Yehovha wa ku twisisa ku vava loku vanhu lava feriweke va ku twaka?
3 Yehovha Tata wa hina wa le tilweni hi yena muchaveleri wa hinkwavo lava nga ni gome. (Hlaya 2 Vakorinto 1:3, 4.) Yehovha i xikombiso lexikulu xa twela vusiwana, u byela vanhu vakwe a ku: “Mina—hi mina Loyi a mi chavelelaka.”—Esa. 51:12; Ps. 119:50, 52, 76.
4 Tata wa hina loyi a nga ni tintswalo na yena u tshame a twa ku vava hikwalaho ko feriwa hi vanhu lava a a va rhandza vo tanihi Abrahama, Isaka, Yakobe, Muxe na Hosi Davhida. (Tinhl. 12:6-8; Mat. 22:31, 32; Mint. 13:22) Rito ra Xikwembu ra hi tiyisekisa leswaku Yehovha u wu rindzele hi mahlongati nkarhi lowu a nga ta pfuxa malandza yakwe. (Yobo 14:14, 15) Ma ta tiphina hi vutomi naswona ma ta va ni rihanyo lerinene. Tsundzuka leswaku N’wana wa Xikwembu loyi xi n’wi rhandzaka “hilaha ku hlawulekeke” u fe rifu ro vava swinene. (Swiv. 8:22, 30) Yehovha u twe ku vava swinene hikwalaho ka rifu ra Yesu.—Yoh. 5:20; 10:17.
5, 6. Yehovha a nga hi chavelela njhani?
5 Hi nga tiyiseka leswaku Yehovha u ta hi chavelela. Kutani loko hi feriwile a hi khongeleni eka Yehovha hi n’wi byela ndlela leyi hi titwaka ha yona. Swa chavelela ku tiva leswaku Yehovha wa ku twisisa ku vava loku hi ku twaka naswona wa hi chavelela! Kambe u hi chavelela njhani?
6 Ndlela yin’wana leyi Xikwembu xi hi chavelelaka ha yona i ku hi nyika “moya lowo kwetsima.” (Mint. 9:31) Moya wa Xikwembu lowo kwetsima wu hi chavelela hi ndlela leyikulu. Yesu u tshembise leswaku Tata wa hina wa le tilweni u ta va nyika “moya lowo kwetsima . . . lava n’wi kombelaka.” (Luka 11:13) Susi loyi ku vulavuriweke ha yena eku sunguleni u ri: “Mikarhi yo tala a hi kombela Yehovha hi xikhongelo leswaku a hi chavelela. Loko hi endla tano a hi titwa hi phyuphyile emianakanyweni.”—Hlaya Vafilipiya 4:6, 7.
YESU MUPRISTA LONKULU LA NGA NI NTWELAVUSIWANA
7, 8. I yini lexi hi tiyisekisaka leswaku Yesu u ta hi chavelela?
7 Ntwelavusiwana lowu Yehovha a nga na wona wu vonake kahle eka marito ni swilo leswi N’wana wakwe Yesu a swi endleke loko a ha ri laha misaveni. (Yoh. 5:19) Yesu a a rhumeriwe ku ta chavelela “lava vavisekeke mbilu” ni “hinkwavo lava rilaka.” (Esa. 61:1, 2; Luka 4:17-21) Ku engetela kwalaho, a ri ni ntwelavusiwana, a twa ku vava swinene loko a vona vanhu va xaniseka naswona a tiyimisele ku va pfuna.—Hev. 2:17.
8 A swi kanakanisi leswaku Yesu loko a ha ri ntsongo, u langutane ni gome ro feriwe hi maxaka ni vanhu lava a a va tiva. Swi tikomba onge tata wakwe wa muwundli Yosefa u fe loko Yesu a ha ri muntshwa. * Anakanya ndlela leyi Yesu loyi a ri ni ntwelavusiwana a titweke ha yona loko a vona mana wakwe ni vamakwavo vakwe va ri ni gome hi nkarhi lowu na yena a ri ni gome.
9. Yesu u wu kombise njhani ntwelavusiwana endzhaku ka rifu ra Lazaro?
9 Loko Yesu a sungula ntirho wakwe wo chumayela u swi kombise erivaleni leswaku wa va twela vanhu lava nga ni gome. Hi xikombiso, anakanya hi leswi a swi endleke endzhaku ko fa ka munghana wakwe lonkulu Lazaro. Hambileswi Yesu a a swi tiva leswaku u ta pfuxa Lazaro, u twe ku vava swinene hilaha Mariya na Marta a va titwa hakona. U twe ku vava swinene lerova a kala a rila.—Yoh. 11:33-36.
10. Hi nga tiyiseka njhani leswaku ninamuntlha Yesu wa ku twa ku vava loku hi ku twaka?
10 Ntwelavusiwana lowu Yesu a wu kombiseke wu hi chavelela njhani namuntlha? Matsalwa ma vula leswaku “Yesu Kreste wa ha ri yena tolo ni namuntlha, ni hi masiku.” (Hev. 13:8) Leswi a nga “Murhangeri Lonkulu wa vutomi” u swi tiva kahle leswaku swi njhani ku va ni gome naswona “wa swi kota ku . . . pfuna lava ringiwaka.” (Mint. 3:15; Hev. 2:10, 18) Kutani hi nga tiyiseka leswaku ninamuntlha Kreste wa ha va twela vusiwana lava nga ni gome naswona u va chavelela ‘hi nkarhi lowu faneleke.’—Hlaya Vaheveru 4:15, 16.
“NCHAVELELO LOWU HUMAKA EMATSALWENI”
11. Hi wahi matsalwa lama ku chavelelaka swinene?
11 Rungula leri vulavulaka hi gome leri Yesu a veke na rona endzhaku ka ku fa ka Lazaro, ko va rin’wana ra marungula lama chavelelaka lama kumekaka eBibeleni ku nga Rito ra Xikwembu leri chavelelaka. A swi hlamarisi leswi “swilo hinkwaswo leswi tsariweke enkarhini lowu hundzeke swi [tsaleriweke] ku letela hina, leswaku hi ta va ni ntshembo hikwalaho ka ku tiyisela ka hina ni hikwalaho ka nchavelelo lowu humaka eMatsalweni.” (Rhom. 15:4) Loko u ri ni gome hileswi u feriweke, na wena matsalwa yo tanihi lama landzelaka ma nga ku chavelela:
“Yehovha u le kusuhi ni lava va tshovekeke mbilu; ni lava va pfotlokeke emoyeni wa va ponisa.”—Ps. 34:18, 19.
“Loko miehleketo ya mina leyi ndzi karhataka yi tele endzeni ka mina, Nchavelelo wa wena [Yehovha] wu sungule ku vukarha moyaxiviri wa mina.”—Ps. 94:19.
“Onge Hosi ya hina Yesu Kreste hi byakwe ni Xikwembu Tata wa hina, lava hi rhandzeke naswona va hi nyikeke nchavelelo lowu nga heriki ni ntshembo lowunene hi musa lowu nga faneriwiki, va nga chavelela timbilu ta n’wina ni ku mi tiyisa.”—2 Tes. 2:16, 17. *
VANDLHA RI NGA VA CHAVELELA NJHANI LAVA FERIWEKE?
12. Hi yihi ndlela yin’wana ya nkoka leyi hi nga va chavelelaka ha yona lava feriweke?
12 Lava feriweke va nga chaveleriwa hi vandlha ra Vukreste. (Hlaya 1 Vatesalonika 5:11.) U nga va chavelela ni ku va tiyisa njhani lava moya wa vona wu “tshovekeke”? (Swiv. 17:22) Tsundzuka leswaku ku ni “nkarhi wa ku miyela ni nkarhi wa ku vulavula.” (Ekl. 3:7) Dalene loyi a nga noni u ri: “Lava feriweke va lava ku phofula ndlela leyi va titwaka ha yona. Kutani ndlela ya nkoka leyi u nga va chavelelaka ha yona, i ku va yingisa loko va vulavula handle ko va nghena enon’wini.” Junia loyi buti wakwe a tisungeke u ri: “Hambileswi u nga ta ka u nga yi twisisi hi ku helela ndlela leyi lava feriweke va khumbekeke ha yona, xa nkoka hileswaku u lava ku twisisa ndlela leyi va titwaka ha yona.”
13. I yini leswi hi faneleke hi swi tsundzuka hi vanhu lava feriweke?
13 Tsundzuka leswaku loko vanhu va feriwile, ndlela leyi va titwaka ha yona a yi fani. Mikarhi yin’wana swa tika ku va munhu a phofula ndlela leyi a khumbekeke ha yona. Rito ra Xikwembu ri ri: “Mbilu ya wu lemuka mbitsi wa moyaxiviri wa munhu, naswona a nga kona mufambi la nga nghenaka eku tsakeni ka yona.” (Swiv. 14:10) Hambiloko munhu la feriweke a phofula ndlela leyi a titwaka ha yona, mikarhi yo tala a swi olovi ku twisisa leswi a swi vulaka.
14. Hi nga va chavelela njhani lava feriweke hileswi hi swi vulaka?
14 Mikarhi yin’wana swi nga tika ku tiva leswi u nga swi vulaka loko u chavelela munhu la feriweke. Nilokoswiritano, Bibele yi vula leswaku “ririmi ra lavo tlhariha ra horisa.” (Swiv. 12:18) Vo tala va kume marito lawa va nga chavelelaka lava feriweke ha wona eka broxara leyi nge, Loko U Feriwa Hi Loyi U N’wi Rhandzaka. * Kambe hakanyingi lexi pfunaka ngopfu i ku “rila ni vanhu lava rilaka.” (Rhom. 12:15) Gaby la loveriweke hi nuna u ri: “Loko ndzi ku swi khumbu, a ndzi rila naswona loko vamakwerhu va rila na mina a ndzi chaveleleka. Sweswo swi endle ndzi xiya leswaku vamakwerhu va twa ku vava ku fana na mina.”
15. Hi nga va chavelela njhani lava feriweke loko swi hi tikela ku va chavelela hi ku kongoma? (Nakambe vona bokisi leri nge, “ Marito Lama Chavelelaka.”)
15 Loko swi ku tikela ku vulavula ni munhu la feriweke hi ku kongoma, u nga n’wi chavelela hi ku n’wi tsalela khadi, imeyili, u n’wi rhumela rungula hi selifoni kumbe u n’wi tsalela papila. U nga ha n’wi tshahela tsalwa leri chavelelaka, u n’wi tsalela leswi a swi ku tsakisa hi mufi kumbe leswi u swi tsundzukaka leswi mi tshameke mi tiphina ha swona. Junia u ri: “Rungula ro koma leri khutazaka ni ku rhambiwa hi Vakrestekulorhi swi ndzi chavelerile swinene. Sweswo hinkwaswo swi ndzi endle ndzi xiya leswaku va ndzi rhandza naswona va khathala hi mina.”
16. Hi yihi ndlela yin’wana leyi hi nga va chavelelaka ha yona lava feriweke?
16 Ndlela yin’wana leyi hi nga va chavelelaka ha yona lava feriweke, i ku khongela na vona kumbe ku va katsa eswikhongelweni. Hambileswi swi nga ku tikelaka ku khongela ni loyi a feriweke hi nkarhi wolowo wo tika, kambe loko u khongela swi huma embilwini hambi u ri karhi u rila kumbe u mpfikula, xikhongelo xexo xi nga n’wi chavelela swinene. Dalene u ri: “Mikarhi yin’wana loko vamakwerhu va xisati va ta ndzi chavelela, a ndzi va kombela leswaku va khongela na mina. Hakanyingi loko va sungula ku khongela marito ya vona a ma nga humi kahle hikwalaho ka leswi a va twa ku vava kambe loko va ya emahlweni ni xikhongelo leswi a va swi vula a swi ndzi chavelela swinene. Ripfumelo, rirhandzu ni ndlela leyi a va ndzi twela ha yona swi tiyise ripfumelo ra mina.”
U NGA TSHIKI KU CHAVELELA LAVA FERIWEKE
17-19. Hikwalaho ka yini hi nga fanelanga hi tshika ku chavelela lava feriweke?
17 Van’wana ku hundza nkarhi wo leha va ha ri ni gome kasi van’wana va hatla va hlakarhela. Hambeta u va chavelela niloko maxaka ni vanghana va mukile, niloko se ku hundze tin’hweti va feriwile. “Nakulorhi wa ntiyiso u ni rirhandzu nkarhi hinkwawo, naswona i makwerhu la velekiweke loko ku ri ni maxangu.” (Swiv. 17:17) Vamakwerhu va nga n’wi chavelela swinene makwerhu la feriweke ku nga khathariseki nkarhi lowu a wu hetaka a ri ni gome.—Hlaya 1 Vatesalonika 3:7.
18 Tsundzuka leswaku lava feriweke va nga va ni mabibi ya mbilu loko ku fika siku leri va cateke ha rona, va twa vuyimbeleri byo karhi, va vona swinepe, va endla mitirho yo karhi, va twa nun’hwelo ni mpfumawulo wo karhi kumbe loko ku fika nguva yo karhi. Lava feriweke va nga ha twa ku vava loko va ya enhlengeletanweni kumbe eXitsundzuxweni ro sungula endzhaku ko feriwa hi vanghana va vona va vukati. Makwerhu un’wana wa xinuna u ri: “A swi nga ndzi dyisi byi rhelela ku ehleketa leswaku loko siku leri hi cateke ha rona ri fika ndzi ta va ndzi ri ndzexe. Kambe vamakwerhu va nga ri vangani va ndzi endlele xinkhubyana leswaku ndzi nga tikumi ndzi ri ndzexe.”
19 Kambe u nga rivali leswaku lava feriweke va lava ku tshama va ri karhi va khutaziwa ku nga ri ntsena hi masiku yo hlawuleka. Junia u ri: “Ku endzeriwa hi vamakwerhu nkarhi ni nkarhi ku nga ri ntsena hi masiku yo hlawuleka yo tanihi siku leri u cateke ha rona swa chavelela swinene. Ku endzeriwa hi vamakwerhu u nga swi rindzelanga i swa nkoka naswona swa chavelela.” Ntiyiso wa mhaka hileswaku a hi nge swi koti ku herisa ku vava loku munhu la feriweke a ku twaka, kambe hi nga n’wi chavelela hi ku endla matshalatshala lawa hi nga ma kotaka leswaku hi n’wi seketela. (1 Yoh. 3:18) Gaby u ri: “Ndzi nkhensa Yehovha leswi a tirhiseke vakulu leswaku va ndzi seketela hi nkarhi wolowo wo tika. Va endle ndzi swi xiya leswaku Yehovha wa ndzi rhandza hakunene.”
20. Ha yini switshembiso leswi Yehovha a hi tshembiseke swona swi chavelela?
20 Hakunene swa chavelela ku tiva leswaku Yehovha Xikwembu xa nchavelelo hinkwawo, u ta herisa gome leri vangiwaka hi ku feriwa kutani a hi chavelela hilaha ku nga heriki loko “hinkwavo lava nga eka masirha-bako ya xitsundzuxo va . . . twa rito ra [Kreste] kutani va huma”! (Yoh. 5:28, 29) Xikwembu xi hi tshembisa leswaku xi “ta mita rifu hi masiku, kunene Yehovha, Hosi leyi Lawulaka yi ta sula mihloti eswikandzeni hinkwaswo.” (Esa. 25:8) Kutani ematshan’weni yo “rila ni vanhu lava rilaka” vanhu hinkwavo emisaveni va ta “[tsaka] ni vanhu lava tsakaka.”—Rhom. 12:15.
^ ndzim. 8 Ro hetelela laha ku vulavuriweke hi Yosefa hiloko Yesu a ri ni malembe ya 12. Loko Yesu a endla singita rakwe ro sungula, a cinca mati ma va vhinyo, vito ra Yosefa a ri boxiwanga naswona a ka ha tlhelanga ku vulavuriwa ha yena. Loko Yesu a beleriwe emhandzini, u kombele muapostola Yohane leswaku a sala a hlayisa Mariya, ku nga marito lawa Yesu a a nga ta ma vula loko Yosefa a ha hanya.—Yoh. 19:26, 27.
^ ndzim. 11 Matsalwa man’wana lama chaveleleke vanhu vo tala hi lama landzelaka: Pisalema 20:1, 2; 31:7; 38:8, 9, 15; 55:22; 121:1, 2; Esaya 57:15; 66:13; Vafilipiya 4:13; na 1 Petro 5:7.
^ ndzim. 14 Nakambe vona xihloko lexi nge, “Chavelela Lava Feriweke Hilaha Yesu A Endleke Hakona” eka Xihondzo xo Rindza xa November 1, 2010.